BalkanMagazin :: Može li Britanija bez ruskog gasa?\nnedelja, 18. mart 2018 00:00\nOdluka Londona da zbog afere “Skripalj” prema Moskvi preduzme set diplomatskih i ekonomskih mera je, očekivano, izazazvala kontra reakciju. Ruski zvaničnici najavljuju odgovor koje će, kako se ovih dana moglo čuti, biti apsolutno proporcijalan nastaloj situaciji. Najozbiljnije zaoštravanje bilateralnih odnosa u posthladnoratovskom periodu je, sudeći prema pisanju britanskih ali i američkih medija, otvorilo još jednu značajnu temu – reč je o rastućoj zavisnost Velike Britanije od baznih energenata, pre svega gasa koji se doprema iz Rusije.\nUprkos tvrdnjama resornog ministarstva da je u ukupnoj potrošnji Velike Britanije učešće ruskog gasa manje od jednog procenta, kao i izjavi premijerke Tereze Mej, izrečene u svetlu eskalacije aktuelnog diplomatskog sukoba, da će Britanija tražiti alternativu za nabavku gasa, koji sad stiže iz Rusije, Fajnenšl tajms (Financial Times) je u svojoj poslednjoj analizi predstavio nešto drugačiju sliku.\nZavisnost od gasa otvara vrata Rusiji\nProšle godine, Rusija je prodala Velikoj Britaniji gas u vrednosti od 2,85 milijardi dolara, a prema navodima ovog lista, polovina britanskog uvoza tečnog prirodnog gasa dolazi iz Rusije. Do sredine januara 2018. godine, isporuke su bile redovne, a od ukupno šest kontigenata gasa, koje je potraživala Britanija, polovina je stigla iz Rusije.\nZnačajan indikator ruskog prodora na britansko energetsko tržište list vidi u činjenici da se prirodni gas nabavlja iz LNG terminala Jamal, koja je rezultat gasnog megaprojekta, razvijanog u artičkom delu Sibira, u koji su uključeni francusko preduzeće Total i jedna kineska kompanija. Na čelu ovog međunarodnog konzorcijuma, preko koga se tečni gas doprema u Kinu, Evropu, ali i SAD je ruska privatna kompanija Novatek, drugi po veličini proizvođač gasa u ovoj zemlji. Ukupna vrednost investicije je 27 milijardi dolara, a procenjuje se da će Jamal, kao jedan od najambicioznijih projekata u sektoru energetike na globalnom nivou, godišnje proizvoditi 16,5 milona tona gasa.\nNedavno otvaranje Jamala, što je Vladimir Putin pozdravio kao dobit za rusku ekonomiju i dokaz o sposobnosti zemlje da izdrži sankcije SAD, otvorilo je put ruskom gasu ka tržištu Velike Britanije i istočnoj obali SAD, ocenjuje Fajnenšl tajms.\nIstovremeno, list navodi da Britaniju opterećuje uvozno orjentisana energetska strategija, sa smanjenom proizvodnjom gasa u Severnom moru, kao i ograničenim skladištenjem u zemlji. Poseban se akcenat stavlja na prošlogodišnju odluku o zatvaranju postrojenja za skladištenje na istočnoj obali Britanije sa, prema nekim ranije iznetim procenama, više od 70 odsto kapaciteta za otpremanje gasa i mogućnošću da se zadovolji 10 odsto dnevne zimske potrošnje u zemlji, tokom skoro tri meseca.\nUprkos tome što tečni gas zadovoljava mali deo potreba Britanije i procenjuje se da ne učestvuje sa više od pet odsto u ukupnoj potrošnji, list procenjuje da bi potrebe mogle da se povećaju, jer je zatvaranje skladišta lokalne kompanije distributivnu mrežu učinilo ranjivom, pre svega u zimskim uslovima.\n"U velikoj meri se oslanjamo na gas iz uvoza, kako bismo prebrodili ovu jaku zimu”, potvrdio je Trevor Sikorski, glavni analitičar britanskog predstavništva konsultantske kuće Enerdži Aspekts (Energy Aspects). Prema njegovoj oceni, veća zavisnost od dobavljača mogla bi suočiti Britaniju sa nepredvidljivošću cene energenta, odnosno, potencijalno višim cenama.\nDa li će Britanija biti ostavljena na milost Rusiji?\nRezerve gasa u Evropi su u rekordnim padovima zbog veoma oštre zime tokom protekla dva meseca. Hladno vreme i dalje je prisutno na čitavom kontinetu, što uključuje i britansko ostrvo, a to bi moglo dovesti do veće potražnje za gasom. Britanski stručnjaci upozoravaju da će u takvim okolnostima Velika Britanija biti ostavljena na milost i nemilost ruskih snabdevača, prenosi Dejli mejl (Daily mail).\nIzveštaj analitičara S&P Platts, koji objavljuje britanski list, pokazuje da bi oslanjanje na Rusiju moglo da bude jedina opcija za evropske zemlje, u slučaju da se potražnja za gasom poveća, jer drugi snabdevači imaju probleme da odgovore na te potrebe.\nZbog najave niskih temperatura, potrebe za gasom će ponovo porasti ove nedelje širom severo-zapadne Evrope, što će vratiti u igru velike gasne sporazume, a ruske gasne kompanije se smatraju jedinim dobrim izvorom gasa u trenutnim uslovima. Domaća proizvodnja i drugi uvozni izvori su efektivno iskorišćeni do maksimuma – piše, između ostalog u S&P Platts izveštaju.\nBritanija uvozi oko 44 odsto gasa iz Evrope, pre svega iz Norveške. Međutim, Evropa uvozi oko 35 odsto ruskog gasa.\nI mada zvanični podaci pokazuju da samo mali procenat gasa u Britaniju stiže direktno iz Rusije, analitičari ističu da mnogi veliki gasovodi koji se prostiru Evropom počinju u Rusiji. To omogućava gasnom gigantu Gaspromu (Gazprom) da efektivno kontroliše evropsko snabdevanje gasom, a ova kompanija u vlasništvu je ruske države.\nGasprom tvrdi da je u prošloj godini prodao preko 16 milijardi kubnih metara gasa Britaniji, što je oko 20 odsto ukupne potražnje te zemlje. Ruski izvoz gasa u Evropu porastao je na rekordnih 194 milijardi kubnih metara prošle godine, ali je Britanija, takođe, kupila tečni prirodni gas iz Rusije zbog nevremena koje je Evropu zahvatilo krajem februara, navodi Dejli mejl.\n“Znamo da Rusija namerno koristi svoje energetske izvore kako bi stvarala zavisne odnose širom Evrope i mislim da mi ne treba sebe da stavljamo u tu poziciju. Ima puno drugih opcija”, rekao je Stiven Krab, poslanik Konzervativne stranke.\nMajk Foster iz industrijskog tela Alijanse za energetiku i komunalne usluge je rekao da sa povećanjem uvoza uvek postoji i određena ranjivost, a rizik je veći zbog nastalih tenzija.\n“Ovo je jedna od onih situacija u kojima postoji određeni događaj i stanje bi moglo da se pogorša i dovede u poziciju u kojoj Rusija nastoji da smanji količinu gasa kojim snabdeva Zapad. Ona tako može da izgubi novac, ali to je ta moguća mera osvete”, rekao je Foster.\nPosle odluke Londona da zbog slučaja „Skripalj“ protera 23 ruskih diplomata, od ukupno 58, otvorilo se pitanje podrške saveznika u stavu koji je zauzet prema Moskvi. Ta podrška nije izostala. Lideri Velike Britanije, Francuske, Nemačke, kao i SAD su u zajedničkoj izjavi, nedvosmisleno osudili čin napada nervnim agensom u Solzberiju 4. marta, nazvavši ga napadom na suverenitet Velike Britanije. Amerika, kao glavni saveznik Britanije, otišla je i korak dalje.\nIako je Donald Tramp dosada bio saglasan sa Moskvom u tvrdnjama da se Rusija nije mešala u izbor novog šefa Bele kuće, samo dan pošto je London objavio svoj set mera, SAD su uvele sankcije za 19 Rusa i pet ruskih organizacija, zbog navodnog mešanja u američke predsedničke izbore 2016. godine.\nIako se na ovaj način dodatno zaoštravaju odnosi među stalnim članicama SB UN, američki analitičari ocenjuju da su mere, koje američka administracija sada uvodi prema Rusiji, više simboličkog karaktera, prenosi američki dnevni list Ju Es Ej Tudej (USA Today).\nSankcije, koje je u četvrtak uvela Trampova administracija, predstavljaju prvu primenu novog zakona (Zakon o borbi protiv neprijatelja SAD usvojen u avgustu 2017.), kojim bi se kaznila Rusija zbog uplitanja u kampanju za predsedničke izbore 2016. godine.\n“Međutim, ako se pažljivije sagledaova lista (na kojoj je 19 osoba i pet organizacija), može se videti da je potez u velikoj meri simboličan, jer je skoro jedna trećina njih, već sankcionisana pod administracijom Obame, kasnije i Trampa - dok sankcije na pojedinačnom nivou, verovatno neće imati uticaja na rusku ekonomiju”, ocenjuje za američki list Andrev Keler, bivši zamenik pomoćnika državnog sekretara za sankcije u američkoj administraciji.\nZašto nikome nije lako da zalupi vrata Rusiji?\nU britanskim medijima se istovremeno pojavljuju ocene da tonovi podrške saveznika, povodom afere “Skripalj”, nisu nužno i dugoročni, a jedan od razloga je Bregzit.\n“Predpostaviti da loš osećaj zbog odlaska Britanije neće imati uticaja na buduću saradnju EU, u ovakvim slučajevima je zabluda. Naravno, svi se slažu povodom toga šta se dogodilo u Solzberiju ali učiniti nešto praktično, kako bi se pomoglo Britancima zbog kojih se desio Bregzit je potpuno druga stvar, posebno ako to šteti nacionalnim interesima”, ocenjuje Simon Tisdal, spoljnopolitički komentator lista Gardijan (The Guardian)\nSkepticizam povodom održivosti savezničkog fronta diktiraju ekonomski razlozi. S tim u vezi, američki mediji ocenjuju da je već Britanija, uz oštru i nedvosmislenu reakciju prema Rusiji, ipak učinila sve kako bi na minimum svela posledice po krhku ekonomiju zemlje, navodi portal Si En En Mani (CNN/Money).\nPremijerka Mej je u sredu rekla da će Britanija proterati deo ruskih diplomata i obustaviti kontakte na visokom novou sa Moskvom. Takođe, istakla je da je London spreman da zamrzne rusku državnu imovinu, ako bi to postala pretnja za zemlju i građane Britanije.\nIpak, u setu mera, ona je izbegavala poteze koji bi naneli štetu britanskoj privredi – auto industriji, bankama i energetskom sektoru – koji usko sarađuju sa Rusijim. Britanska premijerka nije objavila ni planove za sprovođenje širokih ekonomskih sankcija, niti ciljanih bogatih Rusa koji žive u Britaniji.\n“Mnogo toga je Tereza Mej mogla da učini, ali na kraju to je sve ispalo skromno, bez preciziranja detalja, donekle i nejasno, što je možda i bila namera”, smatra Timoti Eš, viši strateg za nova tržišta pri kompaniji Blubej aset menadžment (Bluebay Asset Management) u Londonu, a prenosi američki portal.\nEš je rekao da se i pre Bregzita, britanska ekonomija borila sa slabim rastom, ističući da su i trgovinski odnosi sa Rusijom mali, u poređenju sa drugim zemljama, kao što su Nemačka i SAD, što prema njegovoj oceni nije beznačajno.\nPrema podacima britanske Kancelarije za državnu statistiku, trgovina između Velike Britanije i Rusije na godišnjem nivou, iznosi 10 milijardi evra, dok samo oko jedan odsto britanskog izvoza ide ka Rusiji.\nBritanija izvozi automobile, mašine i hemijske proizvode u Rusiju ali je, takođe, značajan provajder usluga kroz finansijski I IT sektor, kao i konsultantske usluge, koje ovoj zemlji godišnje donose milijarde iz ruskih izvora.\nTokom poslednjih decenija pokazalo se i da je Velika Britanija “magnet” za bogate Ruse i njihove kompanije, tako da je značajan broj njih u Londonu, gde poseduju imovinu i ulažu u poslove u Britaniji.\n"Rekao bih da većina ruskog bogatstva prolazi kroz London na jedan ili drugi način", rekao je Eš uz ocenu da je britanska prestonica “poslovni izbor za ulaganje ruskog kapitala”.\nNa Londonskoj berzi nalazi se 99 kompanija sa sedištem u Rusiji ili drugim zemljama bivšeg Sovjetskog saveza. Proizvođač aluminujuma i električne energije, kompanija EN+ je poslednja ruska firma koja se pojavila u Londonu, gde posluje od novembra prošle godine. Ne treba gubiti iz vida da je Rusija važan distributer za energetski sektor Britanije, što pored gasa, uključuje naftu i ugalj.\nTakođe, britanski naftni gigant BP (ranije British Petroleum) ima jake veze sa Rusijom i 20 odsto udela u ruskoj energetskoj kompaniji Roznjeft (Rosneft). U svakom slučaju, investitori će pratiti kako će ruski predsednik Vladimir Putin, odgovoriti u narednim nedeljama na nastalu krizu, ocenjuje američki portal.\nRusija već najavljuje recipročan odgovor, ali i dalje nudi dijalog Londonu i Vašingtonu, sudeći prema izjavi Sergeja Rjabkova, zamenika Sergeja Lavrova, koju je preneo Rojters, pozivajući se na Ria novosti.\nNa odgovor se izvesno neće čekati dugo. Ruski predsednički izbori se održavaju danas.


Šta je zaključeno na sastanku Vučić-Dodik - Sputnjik Srbija\nŠta je zaključeno na sastanku Vučić-Dodik\n13:00 14.12.2020 (osveženo 13:24 14.12.2020) Preuzmite kraći link\nSrbija neće ni na koji način zatvarati granicu za ljude iz Republike Srpske, bez obzira na epidemiološku situaciju u Srbiji i RS, smatra da se odnosi sa BiH moraju unaprediti, nastaviće da pomaže srpski narod u RS i zahteva da se prekine sa pretnjama ukidanjem i nestankom Republike Srpske.\nTo su saopštio Kabinet predsednika Srbije nakon današnjeg sastanka predsednika Vučića sa predsedavajućim Predsedništva Bosne i Hercegovine Miloradom Dodikom, koji ga je obavestio o političkim napadima na Republiku Srpsku, kao i o pokušajima njenog urušavanja, te je uputio jasne zahteve i molbe Republici Srbiji.\nVučić je, kako se navodi u saopštenju Kabineta predsednika, saslušao Dodika i zamolio ga da u danima i nedeljama koje su pred nama upotpuni svoje zahteve koje predsednik Srbije smatra legitimnim.\nKako se navodi, Vučić odnos Srbije prema BiH i Republici Srpskoj definiše na sledeći način:\nVučić je zaključio da Republika Srbija smatra da odnosi Srbije i Bosne i Hercegovine mogu i moraju da budu unapređeni, pre svega kroz značajnije ekonomske integracije, povezivanje ljudi i pogled koji je uperen u budućnost, a ne u prošlost.\nVučić je, takođe, u svom odgovoru Dodiku istakao da Srbija neće ni na koji način zatvarati granicu za ljude iz Republike Srpske, bez obzira na epidemiološku situaciju u Srbiji i RS.\nPredsednik je naglasio da je Srbija pomogla značajnim finansijskim sredstvima Republici Srpskoj - poslednji put u iznosu od 20 miliona evra (40 miliona konvertibilnih maraka), te da će nastaviti da pruža svaku vrstu ekonomske i finansijske podrške našem narodu u Republici Srpskoj.\nTakođe, Republika Srbija smatra da je Dejtonski sporazum moguće promeniti samo uz saglasnost sva tri konstitutivna naroda i dva entiteta, uz činjenicu da Republika Srbija poštuje teritorijalni integritet Bosne i Hercegovine i ni na koji način ga nije i neće narušavati, ali zahteva da se prekine sa pretnjama ukidanjem i nestankom Republike Srpske, jer je Republika Srpska ustavna kategorija Bosne i Hercegovine, proizašla iz dogovora o miru tri konstitutivna naroda i potvrđena u Dejtonu.\nPredsednik Republike Srbije Aleksandar Vučić i predsedavajući Predsedništva Bosne i Hercegovine Milorad Dodik razgovarali su i dogovorili konkretne akcije po pitanju izgradnje kompleksa Jasenovac - Donja Gradina na teritoriji Republike Srpske.\nMilorad Dodik, Vučić


Objavljen je Nacrt zakona o fiskalizaciji\nMinistarstvo finansija Republike Srbije na svojoj Internet stranici objavilo je Nacrt zakona o fiskalizaciji i pozvalo stručnu javnost i sve zainteresovane privredne subjekte i građane da se uključe u postupak konsultacija o navedenom nacrtu.\nShodno merama Republike Srbije za ublažavanje posledica pandemije virusa COVID-19 i zaštiti zdravlja građana, primedbe, predlozi i sugestije dostavljaju se Ministarstvu finansija Republike Srbije isključivo elektronskim putem na e-mail adresu: fiskalni.sektor@mfin.gov.rs.\nKonsultacije će se sprovoditi u periodu od 23. oktobra 2020. godine do 2. novembra 2020. godine.\nPočetak primene zakona je predviđen od 1. januara 2022. godine.\nNacrt zakona o fiskalizaciji kao i obrazac za konsultacije možete preuzeti na internet stranici Ministarstva finansija.\nU nastavku dajemo obaveštenje Ministarstva finansija:\n"Ministarstvo finansija sačinilo je radnu verziju Nacrta zakona o fiskalizaciji, a u cilju stvaranja uslova za suzbijanje sive ekonomije, efikasnije kontrole i bolje naplate poreza.\nNovi zakon bi trebalo da dovede do efikasnije kontrole svih isporuka dobara i pruženih usluga na malo, uključujući i primljene avanse za budući promet dobara i usluga. Novim sistemom fiskalizacije stvaraju se uslovi Poreskoj upravi za efikasnije praćenje i kontrolu poreskih obveznika kod kojih postoji rizik od izbegavanja plaćanja poreza, kao i povećanje broja poreskih kontrola u samom sedištu poreskog organa, čime se smanjuje potreba za terenskim kontrolama.\nNovi model fiskalizacije predviđa sveobuhvatni obim fiskalizacije, s tim da je izuzetno moguće pojedine delatnosti izuzeti od obaveze evidentiranja prometa na malo preko elektronskog fiskalnog uređaja samo u posebno opravdanim slučajevima. Pored navedenog, predloženo zakonsko rešenje će otkloniti uočene nedostatke sadašnjeg sistema fiskalizacije (postupak fiskalizacije/defiskalizacije fiskalnih kasa, redovno servisiranje, čuvanje kontrolnih traka i dr.), čime se smanjuju troškovi poslovanja, ukida nepotrebno administriranje i stvara bolji poslovni ambijent.\nPočetak primene zakona je predviđen od 1. januara 2022. godine, kako bi se u međuvremenu donela podzakonska akta za sprovođenje ovog zakona, a obveznici fiskalizacije imali dovoljno vremena da usklade svoje poslovanje sa odredbama novog zakona."


Mađarska će brisati poreklo vakcine iz sertifikata o imunizaciji | Nova Ekonomija\nU mađarskim sertifikataima o vakcinaciji protiv COVID-19 neće biti naveden vrsta i proizvođač cepiva, prenosi Euractiv.\nPrema amandmanu koji je Vlada Mađarske preložila tokom vikenda, deo teksta koji je predviđao prenos zdravstvenih podataka nadležnim vlastima izmenjen je kako bi se isključili podaci o vrsti vakcine koja je upotrebljena.\nTo pitanje je posebno osetljivo u Mađarskoj, koja je jedina država EU koja vrši vakcinaciju ruskim "Sputnjik V" i Sinofarmovim cepivima proizvedenim u Kini, koje Evropska agencija za lekove (EMA) nije odobrila za upotrebu.\nPoljska je, na primer, nedavno odlučila da samo ljudi sa negativnim PCR testom ne starijim od 48 sati ili sa sertifikatom koji dokazuje da su dobili vakcinu koju je odobrila EU mogu da uđu u zemlju bez karantina.\nJedine tri vakcine koje su trenutno odobrene u EU proizvode Fajzer-BioNTech, Moderna i AstraZeneka.\nU nedelju je mađarski premijer Viktor Orban na društvenim mrežama objavio da je vakcinisan kineskom vakcinom.\nTrenutno je nejasno da li će biti kreiran zajednički sertifikat na nivou EU, zbog čega je upitna i mogućnost građana vakcinisanih ruskim i kineskim medicinskim sredstvima da dokažu imunizaciju.\nNakon prošlonedeljnog video-samita lidera EU u četvrtak, predsednica Evropske komisije Ursula fon der Lajen rekla je da su se stavovi zemalja o uvođenju "kovid-pasoša" približili, ali da konačan dogovor još uvek nije postignut.\nU međuvremenu, Mađarska se obavezala da će kupiti samo polovinu vakcina Moderna koje je odobrila EU i koje su mogle biti dodeljene proporcionalno njenom stanovništvu.\nSlovacka a i Austrija najverovatnije. Italija u pregovorima. Obzirom da je Slovacka vec dopremila 2 miliona doza vakcina koje nisu odobrene od evropske agencije ukazuje na manjak istih. Ove informacije su proverive na zvanicnim sajtovima. Nije jasno zasto pominjete Madjarsku kao jedinu?


Press Online :: Hronika :: 10 najvećih hapšenja u 2009.\n04. 01. 2010. - Autor: (S. DŽ. S.)\n10 najvećih hapšenja u 2009.\nUhapšeni Joca Amsterdam, Milovanović, Dokić, Elez...\nUhvaćen u maju 2009... Milovanović se sumnjiči da je učestvovao u ubistvu Pukanića\n7. januar 2009. - Neurohirurg Eugen Slavik (63) uhapšen zbog sumnje da je uzeo 300 evra mita za operaciju dečaka Dejana Miloševića (11) obolelog od tumora! Dr Slavik je osuđen 27. aprila na tri godine i četiri meseca zatvora zbog primanja mita. On je osuđen i na šest godina zabrane obavljanja lekarskog poziva.\n10. mart - Uhapšeno 35 osoba, od kojih su 18 policajci, iz Novog Pazara, Raške i Kraljeva zbog krijumčarenja, davanja i primanja mita i nedozvoljenog držanja oružja.\n28. april - U akciji MUP Srbije i Specijalnog tužilaštva za organizovani kriminal uhapšen je Sreten Jocić, poznatiji kao Joca Amsterdam, zbog sumnje da je umešan u ubistvo vlasnika hrvatskog nedeljnika „Nacional" Ive Pukanića u oktobru 2008. Jocić je uhapšen u iznajmljenoj vili bivšeg predsednika SRJ Slobodana Miloševića u Tolstojevoj ulici 33.\n6. maj - Damir Dokić, otac poznate teniserke Jelene Dokić, uhapšen je ove godine zbog pretnji ambasadorki Australije u Beogradu i nedozvoljenog držanja oružja. Presudom Opštinskog suda, 11. juna u Rumi, osuđen je na 15 meseci. Okružni sud u Sremskoj Mitrovici je 30. avgusta poništio tu presudu i naložio novo suđenje na kojem je osuđen na istu kaznu.\n3. jun - Uhapšen je Željko Milovanović zbog sumnje da je učestvovao u ubistvu hrvatskog novinara Ive Pukanića. Za Milovanovićem su sudovi u Beogradu, Novom Sadu i Subotici raspisali poternicu zbog ratnog zločina, kao i krađa, razbojništva, nedozvoljenog držanja oružja i bekstva iz Palate pravde. U Srbiji je pravosnažno osuđen na 13 godina zatvora. Osim optužnice za ubistvo Pukanića, Milovanović se nalazi među 58 optuženih za ratne zločine u Belom Manastiru u Hrvatskoj.\n4. jun - Predsednik opštine Aranđelovac Radosav Švabić i vlasnik preduzeća „Ćira" Aleksandar Ćirić uhapšeni su zbog sumnje da su zloupotrebili službeni položaj. Sumnja se da je Švabić sa preduzećem „Ćira" zaključio ugovor kojim je prihvatio znatno nepovoljnije uslove plaćanja u odnosu na cene dobijene u postupku javne nabavke za gasifikaciju u Aranđelovcu.\n16. jun - Uhapšen Ivo Đukanović (48), muž Tanje Đukanović, bivše savetnice Bojana Pajtića, u čijem je stanu nađeno 5,5 kilograma eksploziva i veća količina naoružanja. Đukanović je uhapšen tri dana uoči Samita državnika u Novom Sadu, u zajedničkoj akciji novosadske policije i Uprave kriminalističke policije MUP-a. Presudom Okružnog suda u Novom Sadu pre nedelju dana osuđen je na dve godine zatvora.\n11. septembar - Uhapšeni Darko Elez i 22 člana njegove grupe, koja je označena kao jedna od najopasnijih kriminalnih klanova na zapadnom Balkanu. Ova grupa se sumnjiči za najteža krivična dela od 2006. godine. Eleza i još petoricu članova njegove grupe uhapsila je srpska policija. Istovremeno, u Republici Srpskoj i Federaciji BiH uhapšeno je 13 članova ovog mafijaškog klana, među kojima su i tri policajca\n19. septembar - Policija uhapsila 11 huligana zbog napada francuskog državljanina Brisa Tatona (28), koji je umro od posledica brutalnog prebijanja. Taton je pretučen 17. septembra na Obilićevom vencu u centru Beograda, uoči fudbalske utakmice Partizan - Tuluz.\n27. novembar - Slaviša Purić (49), vlasnik preduzeća „Inter eksport", uhapšen zbog sumnje da je oštetio preduzeće „Betonjerka" iz Sombora za 64 miliona dinara! Puriću, koji je i vlasnik „Slap grupe", ovo je treće hapšenje u poslednjih pet godina!


Beta 14. oktobra 2019. 07:35\nPredsednik Socijaldemokratske stranke i nekadašnji predsednik Srbije Boris Tadić izjavio je da je predsednik Srbije Aleksandar Vučić javno govorio da je sledbenik Maksa Vebera dok je u potaji očigledno sanjao da bude naslednik Jozefa Gebelsa, nazivajući ga trgovcem ljudskim dušama.\n„Medjutim, za razliku od Gebelsa koji je zaista veštom i brutalnom propagandom tragično menjao političke stavove nemačkih gradjana, Vučić kao običan trgovac ljudskim dušama to čini bedno potkupljujući čitave delove stanovništva strahom i ucenjenom egzistencijom“, rekao je Tadić za list Danas.\nPrema račima Tadića, Vučić „uzima novac od gradjana, a onda ih ucenjuje da bi im vratio njihov novac i sve to potom prikazuje kao rezultat navodnih ekonomskih uspeha njegovog režima, a sebe kao dobrotvora“.\n„Time gradjane koji ga podržavaju uvodi u specifičnu vrstu političke prostitucije, pri čemu izmedju njega i makroa na ulici suštinski nema razlike u metodologiji. Tako da to više nije pitanje ni straha ni verovanja gradjana, a svakako ne ni vešte propagande, već gole trgovine dušama“, rekao je Tadić.\n„Vlast optužuje opoziciju da je neodgovorno pristupila ovom dijalogu, a oni se nisu udostojili ni da na medjustranački dijalog dodju predsednici njihovih stranaka“.\nTakodje, kako je naveo, „ti razgovori nemaju smisla ni ukoliko u njima ne učestvuju sve relevantne opozicione stranke, kao i relevantni predstavnici stranaka na vlasti“.\n„Ne može se voditi dijalog sa Vućićevim emisarima koji su tu samo da prenesu njegove poruke. To nije dijalog, već zapravo samo politička farsa nastavka monologa u kom živimo sedam godina“, rekao je Tadić.\nObradović (Dveri) pozvao na opštu gradjansku neposlušnost kako bi…


Novi predmet na master studijama Organizaciono ponašanje, kultura i liderstvo u industriji 4.0 – fim\nStudenti novog master studijskog programa Upravljanje projektima i industrija 4.0 u ovom semestru imaju prvi put priliku da pohađaju izborni predmet Organizaciono ponašanje, kultura i liderstvo u industriji 4.0.\nU okviru predmeta izučava se savremeni kontekst organizacionog ponašanja, organizacione kulture i liderstva u uslovima tehnoloških promena i industrije 4.0. Cilj predmeta je produbljivanje teorijskih i praktičnih znanja iz oblasti organizacionog ponašanja, organizacione kulture i liderstva u organizacijama, kao i shvatanje uloge tehnoloških i drugih promena koje utiču na ponašanje zaposlenih u organizaciji, organizacionu kulturu i liderstvo. Pažnja se posvećuje novim kompetencijama koje se od lidera očekuju u budućnosti.\nStudenti stiču sposobnost ne samo da prepoznaju, nego i da predvide promene koje će uticati na organizaciono ponašanje, organizacionu kulturu i liderstvo u organizacijama budućnosti.\nPredmet je tako koncipiran da podrazumeva individualni i grupni rad studenata i obuhvata analizu naučnih i stručnih članaka grupnu diskusiju, individualne i grupne prezentacije, kao i analizu slučajeva iz prakse.


Cloud9 Reapered najbolji trener prolećnog dela LCS lige – RUR Esports\nHome - .games - League of Legends - Cloud9 Reapered najbolji trener prolećnog dela LCS lige\nBy Nepenthe 07/04/2019\nNakon zabeleženog 14 – 4 rezultata u regularnom delu prolećne sezone LCS lige, Cloud9 se učvrstio kao jedan od najboljih timova severnoameričke League of Legends scene. Iako se u njihovom sastavu nalaze velike zvezde i veterani igre, priznanje moramo odati i čoveku koji je iza scene – njihovom treneru Bok ’’Reapered’’ Han-gjuu,\nPovodom velikog uspeha Cloud9-a ove sezone, Reapered je sasvim zasluženo dobio nagradu najboljeg trenera sezone. On važi za jednog od najboljih trenera na ovim prostorima i i tekako je zaslužan za ovogodišnje rezultate C9-a.\nOve godine imao je zadatak da regrupiše ekipu, nakon što su izgubili zvezdu ekipe – mid lejnera Nikolaja ’’Jensen’’ Jensena. Činilo se da će se C9 namučiti, obzirom u kojoj meri su igrali upravo oko Jensena. Reapered je ipak održao ekipu u životu i pronašao rešenje u vidu novog mid lejnera – Jasin ’’Nisqy’’ Dinsera. Cloud9 je izgubio samo četiri partije tokom regularnog dela sezone, a zabeležili su čak i 8 uzastopno pobeđenih partija između treće i šeste nedelje nadmetanja. Jedine ekipe od kojih su izgubili jesu CLG, Echo Fox, Team Liquid i naravno TSM, koji ih je sinoć savladao u polufinalu. Čak i nakon jučerašnjeg poraza, Cloud9 ima\nV1per proglašen za najboljeg novajliju prolećnog dela LCS lige


Brnabić: Ako “Južne vesti” misle da Poreska ne radi dobro, mogu da se žale - Društvo - Dnevni list Danas\nPočetna » Društvo » Brnabić: Ako “Južne vesti” misle da Poreska ne radi dobro, mogu da se žale\nKomentarišući navodni dug Južnih vesti koji im je utvrdila Poreska uprava pozivajući se na Zakon o javnom informisanju i Uredbu Vlade, premijerka Ana Brnabić je u Prokuplju rekla da ima poverenje u državne organe i da Južne vesti mogu da se žale.\n1Piše: Južne vesti 10. avgusta 2018. 16.17\nPremijerka je rekla da nije ulazila u pojedinačne slučajeve, pa ni u kontrolu najčitanijeg onlajn medija, portala Južne vesti, na jugu Srbije, ali je rekla “da nije ništa čudno” što je kontrola trajala više meseci, kao i da se zaposleni u Poreskoj upravi “bave jako značajnim i užasno teškim poslom”.\nOna je ignorisla činjenicu da u finansijskoj kontroli nisu nađene nepravilnosti, već da se navodni dug ogleda kroz zakone i uredbe koje nisu baš u opisu posla poreskih inspektora, a posebno je paradoksalna činjenica da se privatni mediji kažnjava po uredbi koja se odnosi na javni sektor.Ili su našli nepravilnosti ili nisu našli. Ako su našli onda Poreska uprava mora da postupa u skladu sa zakonom, ako nisu našli onda ništa ne mogu da urade. Ako vi mislite da ta nepravilnost koju su našli nije u skladu sa zakonom, onda možete da se žalite i da iskoristite sve pravne institucionalne mehanizme i da se borite protiv takve odluke – istakla je Brnabić.\nDodala je i da ima puno poverenje u Poresku upravu, kao i da ljudi u Srbiji nisu navikli da poštuju zakone svoje zemlje i plaćaju poreze.\nMislim da radnici moraju da se prijavljuju, da porezi moraju da se plaćaju i da onaj ko ne prijavljuje radnike i ne plaća poreze mora da bude kažnjen. Ako to nije slučaj sa Južnim vestima onda je sve OK i svaka čast, ali možete da se žalite – poručila je premijerka.\nJužne vesti su iskoristile sva raspoloživa pravna sredstva i predmet je trenutno pred Upravnim sudom, ali i pored toga što proces traje Ministarstvo finansija pokrenulo je proceduru prinudne naplate i pre konačne odluke suda.\nInače, Brnabićeva je već bila upoznata sa intenzivnim poreskim kontrolama Južnih vesti, jer joj je predstavnik Misije OEBS Harlem Desir još pre nekoliko meseci ukazao na probleme ovog portala. Ona je tada pozvala Poresku da okonča kontrole ukoliko nema razloga za to.\nMeđutim, umesto obustave, kontrole su se intenzivirale, pa je na predmetu Južnih vesti, prema nezvaničnim informacijama, u jednom trenutku radilo čak 12 inspektora.\nPodsetimo, iako ni posle intenzivne šestomesečne kontrole nisu u poslovanju Južnih vesti pronašli ni jedan jedini prekršaj, pozivajući se na uredbu koja se odnosi isključivo na javni sektor, poreski inspektori su utvrdili da ovaj portal navodno duguje milionski iznos.\nAna Brnabić, Južne vestiProkuplje\n12. avgusta 2018. u 12.52\nPoznata stvar vazno zatvoriti sve one koje misle drugacije.Bruka.A ove spodobe idu da otvore put za tiranu.Bruka.E srbi medj sljivama postali smo ovce kad nas ovi cobani vode


RISTIĆEV PRODOR ZA NOŽ U SRCE ZVEZDI: Krasnodar vodi 1:0 (VIDEO) - Domaći fudbal, Fudbal, Evrokupovi\nHotSport»Domaći fudbal, Fudbal, Evrokupovi»RISTIĆEV PRODOR ZA NOŽ U SRCE ZVEZDI: Krasnodar vodi 1:0 (VIDEO)\nRISTIĆEV PRODOR ZA NOŽ U SRCE ZVEZDI: Krasnodar vodi 1:0 (VIDEO)\nStrahinja Nikolić| 2017-08-17T19:31:12+00:00\t17. avg 2017. 19:30|1 komentar|HotSport\nFudbaleri Krasnodara poveli su sa 1:0 u prvom meču plej-ofa za plasman u Ligu Evrope golom Ignatijeva.\nBolje je utakmicu otvorila ekipa Krasnodara, a velika inicijativa isplatila se u 20. minutu susreta.\nOdličan solo-prodor Mihaila Ristića završio je doskorašnji fudbaler Zvezdeudarcem po zemlji.\nBorjan je uspeo tek da odbije loptu, da bi na nju natrčao Ignatijev i doneo svom timu vođstvo.\nTAGOVI: Crvena Zvezda, Krasnodar, Mihailo Ristić\nMrznja je podcenjen osecaj-prema bivsem fk-MIHAJLO RISTIC 17.08.2017. at 19:55- Odgovori\t (0)\t (0)\n…osecam da ce fk musterija interpola da slave ako bude SAMO 3-4 gola u njihovoj mrezi. Krasnodar je dalekooo bolja ekipica, a TEKKK RISTIC kako igra, ALI, shvatam njegovu mrznju prema bivsem crvenom fk, ipak nije uspeo da zaigra u VOLJENOM FKP, mada NIKADA NIJE KASNO …………………………………………………….


Tanjug 24. januara 2021. 13:16\nBEOGRAD – U Institutu za umetničku igru, jedinoj visokoškolskoj akreditovanoj ustanovi za umetničku igru u Srbiji, koji vodi kompaniju Balet mladih, završen je tradicionalni Zimski majstorski kurs za klasičan balet koji je vodio italijanski koreograf i balet majstor Odoardo Maria Bordoni, saopštili su danas iz Instituta.\nZavršna teza njegovog rada bila je Metodologija klasičnog baleta i duetska igra.\nNakon toga nastavlja specijalizaciju iz koreografije na Lenjingradskom konzervatorijumu Rimski Korsakov gde se bavi obnovom i nasleđem baleta Petipa i Fokina.\nWinter Intensive Masterclaš koji je trajao šest dana koncipiran po Vaganova sistemu s akcentom na tehničkim zahtevima i njihovom savladavanju, a polaznici su bili učenici osnovnih i srednjih baletskih škola Beograda, Pančeva i Novog Sada.\nProjekat je realizovan u saradnji s Ašociation and Artistic Management M.A.Artists.


Nezavisne novine 07.03.2018\nAgencija za identifikacione dokumente, evidenciju i razmjenu podataka (IDDEEA) najvjerovatnije će odustati od gradnje zgrade u Banjoj Luci i pored toga što je još ranije za građevinsku dozvolu potrošila 1,4 miliona KM, saznaju "Nezavisne".\nU IDDEEA-i nisu ni potvrdili ni demantirali ovu vijest, naglašavajući da će konačnu riječ o svemu dati politika, odnosno Vijeće ministara BiH, prema kojem je nedavno otišla opširna informacija o ovom pitanju.\n- U toj informaciji opisani su, između ostalog, i faktori rizika gradnje zgrade na lokaciji za koju važi građevinska dozvola, a jedan od njih su i poplave - rekli su jučer u IDDEEA-i, naglašavajući da još nije donesena konačna ocjena po tom pitanju, odnosno hoće li se ili neće graditi zgrada.\nIako u IDDEEA-i tvrde da konačna odluka nije donesena iz odgovora Ministarstva civilnih poslova BiH na jedno od poslaničkih pitanja, može se zaključiti da je gotovo sigurno da se zgrada neće graditi na lokaciji na kojoj je predviđena, odnosno u bivšoj kasarni u Trapistima.\nTu lokaciju IDDDEEA-i je na 99 godina dala Republika Srpska, a jedan od argumenata protivnika gradnje zgrade na toj lokaciji, pored poplava, je i taj što zemljište nije u trajnom vlasništvu IDDEEA-e, odnosno države BiH.\n- Agencija insistira na lokaciji na kojoj će ona biti nosilac prava vlasništva, koja nije podložna plavljenju, koja neće biti mnogo udaljena od centra grada zbog potrebe stranaka i drugih poslovnih potreba i koja nudi i druge potrebne pogodnosti - navedeno je u odgovoru Ministarstva civilnih poslova BiH na jedno od poslaničkih pitanja u kojem se dodaje i to da će IDDEEA prema Vijeću ministara BiH uputiti na usvajanje informaciju u kojoj predlaže da se kupi zemljište na koje će nosilac prava biti IDDEEA.\nIzvor blizak IDDEEA-i kaže da postoji mogućnost i da IDDEEA kupi zemljište na kojem će sama graditi objekat, ali da je izglednija varijanta kupovina već završenih poslovnih prostora kako bi se izbjegli problemi s javnom nabavkom, ali i pribavljanjem nove građevinske dozvole.\nPodsjećanja radi, IDDEEA je još 2014. godine od grada Banja Luka dobila građevinsku dozvolu za gradnju objekta vrijednog oko 22 miliona KM na rok od tri godine.\nNakon dobijanja te dozvole, IDDEEA je ušla u proceduru izbora izvođača radova za taj projekat i raspisala tender, koji je na kraju zbog žalbe poništila Kancelarija za razmatranje žalbi. Poslije toga, IDDEEA na ovom projektu nije radila ništa i krajem oktobra prošle godine prijetila je opasnost da izgubi građevinsku dozvolu, ali je na kraju grad Banja Luka na zahtjev IDDEEA-e na još tri godine produžio važenje ranije izdate dozvole, koja po svemu sudeći neće ni trebati.\nAgencija za identifikacione dokumente, evidenciju i razmjenu podataka IDDEEA u ponedjeljak će s banjalučkom firmom "Milbauer" potpisati novi četverogodišnji ugovor za nabavku pasoških knjižica.\nPostupak nabavke u ovom slučaju traje već nekoliko mjeseci, a nakon što je Kancelarija za razmatranje žalbi nedavno odbila žalbu francuske kompanije "Gemalto", koja nije ni dostavila svoju ponudu, stvoreni su uvjeti za potpisivanje novog četverogodišnjeg ugovora.\nNajbolju ponudu za štampanje pasoških knjižica dostavila je firma "Milbauer", koja za taj posao traži 28,47 miliona KM s PDV-om, dok je kompanija "Veridos" tražila čak 53,28 miliona KM.\nViše o temi IDDEEA\nIDDEEA: Ove godine se neće ponoviti pasoška kriza\n06.02.2018 u 22:02\nOdgođeno odlučivanje o žalbi francuske firme: Građani bi i ove godine mogli ostati bez pasoša\n24.01.2018 u 20:11


Tači i Vujanović se dogovorili: Ratifikovaće se sporazum\nPredsednik Crne Gore Filip Vujanović i kosovski predsednik Hašim Tači potpisali su u Podgorici izjavu kojom pozivaju kosovski parlament da ratifikuje o demarkaciji.\nZastave Crne Gore i Kosova (nspm.rs)\nIz kabineta predsednika Vujanovića je saopšteno da se sa Tačijem sastao u nameri da ohrabri kosovski parlament da ratifikuje Sporazum demarkaciji potpisan u leto 2015. u Beču, što je crnogorski parlament već učinio.\n"Nakon sastanka potpisali su zajedničku izjavu kojom su pozvali Skupštinu Kosova da izvrši ratifikaciju ovog sporazuma. Zajednički poziv upućen je polazeći od međusobnog poverenja, dobre volje i potrebe daljeg unapređenja odnosa a poštujući suverenitet, teritorijalni integritet i nezavisnost obe države, uz ispunjavanje obaveze iz Povelje UN i poštovanja Strategije Evropske komisije za Zapadni Balkan", navodi se u saopštenju.\nU zajedničkoj izjavi pozvali su nadležne u Crnoj Gori i Kosovu da se, nakon ratifikacije, diplomatskim kanalima, međusobno obaveste da je sproveden postupak ratifikacije sporazuma i konstatuju da je stupio na snagu, čime su se stvorili uslovi da se formira Zajednička radna grupa za obeležavanje demarkacione linije.\n"Ova radna grupa će, u koliko bude potrebno, ponovo razmotriti i eventualno korigovati sektore u pravcu Čakora i Kulla e Zhlipt, a koja mogućnost je predviđena članom 7 stav 3 navedenog sporazuma", navodi se u saopštenju iz kabineta predsednika Vujanovića.\n04.03.2021 Upokojio se episkop Atanasije (238)\n04.03.2021 Predstavnici Srpske liste razgovarali sa Petkovićem u Raški (238)


Novi Sad - U gradu sa 30.000 nezaposlenih, Novosađani su zasuti ponudama za zapošljavanje u inostranstvu, a obećavaju im se plate od najmanje 1.000 evra, smeštaj, penzijsko i zdravstveno osiguranje i, što je kandidatima najprimamljivije, moguće dobijanje boravišne vize za celu porodicu u nekoj od zemalja EU. Ovakvi uslovi mamac su za ljude iz cele Vojvodine, pa se na jedno mesto, i pored provizija i troškova agencija koje u pojedinim slučajevima iznose od 500 do 2.500 evra, na jedno radno mesto javlja i po četvoro ljudi.\nNa sajtovima novosadskih agencija za zapošljavanje i oglasnicima, u ponudi su poslovi za kandidate svih generacija, a zanatlije su posebno na ceni. Traže se vozači za Kanadu i Nemačku, varioci za Nemačku, Bliski istok, Rusiju i Ukrajinu, kuvari internacionalne kuhinje spremni da rade u restoranima širom Evrope, konobari sa znanjem engleskog i nemačkog jezika i negovateljice za brigu o nepokretnim starim osobama u Italiji. Poslodavci su, navode u agencijama, ili strane kompanije u razvoju, koje tako štede na radnoj snazi ili gastarbrajteri koji se osećaju prijatnije radeći sa ljudima iz svoje zemlje. Obećana plata visoka je za naše uslove i iznosi od 800 do 2.500 evra, a najčešće je prate obećanja o obezbeđenom smeštaju, plaćenom prevozu, radnoj vizi i spremnosti poslodavca za dobrom radniku obezbedi boravišne vize za celu porodicu.\nIako je zakonom predviđeno da svoje usluge naplate od poslodavca, od 10 do 40 odsto od prve plate zaposlenog, neretko se dešava da u pojedinim agencijama radnici pre polaska u inostranstvo ostave i po 2.500 evra. Jer, kako se objasni kandidatima, vize, pasoši, potpisivanje ugovora, advokati i kontakti sa poslodavcem koštaju.\n- Konkurisao sam za posao vozača u Kanadi, trebalo je da odemo devojka i ja. Agenciji sam dao više od 2.000 evra, te za pasoš, te za vizu, te za kurseve... Od početka sam znao da ne ispunjavam uslove, jer ne znam engleski i jer dozvolu imam samo tri, a ne pet godina, ali su mi u agenciji rekli da to nema veze i da je važno samo da pokažem šta znam kada sednem u kamion. Sređivanje kursa engleskog naplatili su mi 500 evra. Na kraju, ispostavilo se da posao nisam dobio baš zato što nisam ispunio uslove, a da ne mogu ni da tužim agenciju jer u ugovoru, koji je bio na engleskom, lepo piše da agencija ne odgovara ako radnik ne ispuni odgovarajuće uslove - priča Miloš P. (29), koji je ovako prošao u jednoj agenciji sa licencom ministarstva.\nA upravo licenca je jedina garancija Novosađanima za bilo kakvu sigurnost, jer je ona merilo da je agencija za zapošljavanje poštovala zakon. U Novom Sadu postoji pet agencija sa dozvolom ministarstva: „Siter“, „Agava“, „Aerobusiness“, „NS biro 021“ i „NS sky“.\n- Ako agencija želi da zaštiti i sebe i radnika, jedan je jedini način da organizuje prijem kandidata. Mi prvo radimo opsežan intervju sa poslodavcem, gde je on dužan da pokaže sva dokumenta, uključujući poreski i matični broj, da se izjasni o broju radnika i profilu i da pruži detaljne uslove koje traži od zaposlenog, kao i da detaljno opiše posao i svih uslova koje radnik dobija. Nakon toga pretražujemo našu arhivu, tražimo one koji ispunjavaju uslove i ugovaramo razgovor sa poslodavcem. Ako poslodavac i zaposleni sklope dogovor, tek tada agencija sklapa ugovor sa poslodavcem od kojeg i naplaćuje proviziju. Koliko je onih koji poštuju ovakvu proceduru, ne mogu da kažem, mogu da garantujem samo za svoju agenciju - priča Jovanka Dragičević, vlasnica „Agave“.\nRadnik, uz strogu proveru ispunjava li sve uslove, treba obavezno da se raspita i da li ima dovoljno radnih mesta, da li je poslodavac zahtevao proveru radnih sposobnosti i pažljivo pročita ugovor. Ipak, najčešće će se dogoditi da radnik ostane bez zaposlenja, pa čak i da bude vraćen iz inostranstva, tvrde u agencijama, kada se ispostavi da ne ispunjava standarde poslodavca i da se nije pokazao kao dobar radnik.


Italija je u ponedjeljak blokirala EU da jedinstveno prizna opozicionog lidera Juana Guaida za prijelaznog predsjednika Venecuele, javlja Reuters.\nVatikan je u međuvremenu potvrdio da je osporavani predsjednik Venecuele Nicolas Maduro pisao poglavaru Rimokatoličke crkve papi Franju tražeći obnovu dijaloga dok se gomila pritisak Zapada na njega.\nPopulistički pokret Pet zvjezda, koji čini polovinu vladajuće koalicije u Italiji, odbacio je evropsko stajalište, poručujući da neće priznavati samoproglašene lidere.\nNjihov koalicioni partner, ekstremno desničarska Liga, nije doduše saglasna sa ovim stavom.\nReuters prenosi da je sam Juan Guaido, za italijanski Corriere Della Sera rekao da će učiniti sve što je moguće da osigura italijansku podršku.\nIako je Italija onemogućila zajednički stav EU, iz ministarstva vanjskih poslova Malte je stigla poruka da Brisel razmatra mogućnost dodatnih sankcija za Venecuelu.\nDržave Evropske unije (EU) "će priznati" šefa venecuelanske Nacionalne Skupštine Juana Guaida za prijelaznog predsjednika, stajalo je u nacrtu saopštenja EU, prenio je ranije Reuters.\n"EU članice će pojedinačno priznati gospodina Juana Guaida, predsjednika Nacionalne Skupštine, kao prijelaznog predsjednika Venecuele", ističe se i poziva na "slobodne, fer i demokratske predsjedničke izbore".\nDa niko od 28 članica EU nije uložio primjedbu na ovaj stav do 14 sati po centralnoevropskom vremenu, ovo bi bila zvanična pozicija EU, međutim italijansko odbijanje da prizna Guaida blokiralo je zajednički stav Brisela.\nEvropski parlament priznao Guaida za predsednika Venecuele\nPrethodno je više ključnih država EU već priznalo Juana Guaida za prijelaznog predsjednika Venecuele, nakon što je u ponoć istekao rok koji je EU dala osporavanom predsjedniku Nicolasu Madru da raspiše izbore, što on nije učinio.\nDok iz EU prijestonica stižu priznanja opozicionog lidera, Kremlj je potez Unije nazvao "stranim miješanjem u unutrašnja pitanja Venecuele".\nEvopske države, uključujući Španiju, Francusku, Veliku Britaniju, Švedsku i Dansku, priznale su Juana Guaida kao prijelaznog predsjednika Venecuele u koordiniranom potezu nakon isteka roka koji je dat Nicolasu Maduru da raspiše nove predsjedničke izbore.\n"Imajući u vidu što smo dobili danas i da Madurov režim nije preduzeo niti jedan korak prema izborima, Vlada Španije objavljuje da zvanično priznaje, gospodina Guaida, predsjednika venecuelanske Nacionalne Skupštine, za predsjednika na vlasti u Venecueli", rekao je novinarima u Madridu španski premijer, Pedro Sanchez.\nPredsjednik Francuske, Emmanuel Macron na Twitteru je napisao: "Venecuelanci imaju pravo da iskažu svoju volju slobodno i demokratski. Francuska priznaje Guaida kao 'prijelaznog predsjednika' koji će implementirati izborni proces".\nSličnog je sadržaja i poruka šefice diplomatije Švedske.\n"U aktuelnoj situaciji podržavamo i smatramo Guaida za legitimnog prijelaznog predsjednika", rekla je Margot Wallstrom, Švedskom radiju.\nUslijedio je tweet ministra vanjskih poslova Velike Britanije, Jeremya Hunta.\n"Nicolas Maduro nije raspisao predsjedničke izbore u periodu od osam dana, na koliko smo stavili limit. Zato Ujedinjeno Kraljevstvo zajedno sa evropskim saveznicima sada priznaje Guaida za prijelaznog ustavnog predsjednika dok se kredibilni izbori ne održe. Nadajmo se da nas ovo vodi bliže okončanju humanitarne krize", napisao je Hunt.\nUslijedila su priznanja Njemačke, Japana, Holandije, Portugalije, Austrije, Češke Republike i drugih, dok nada u okončanje krize koju je iskazao Hunt ili njeno produbljivanje ostaje, međutim, veliko pitanje.\nU Tokiju su premijer Šinzo Abe i kancelarka Angela Merkel na pres-konferenciji objavili da dijele odgovornost na tome da rade prema globalnom miru i prosperitetu, dodajući da se obje strane nadaju brzom, demokratskom rješenju za venecuelansku krizu.\nMerkel je takođe rekla da Karakas treba da organizuje izbore što je prije moguće.\n"Guaido je osoba sa kojom razgovaramo i mi očekujemo da inicira izborni proces što je prije moguće i on je legitimni predsjednik za taj zadatak iz njemačke perspektive i takođe mnogih drugih EU članica", rekla je Merkel.\nKarakas treba da organizuje izbore što je prije moguće, poručila je Merkel\nMinistra vanjskih polova Malte, Carmelo Abela rekao je Reutersu nakon sastanka ministra EU u Briselu da se razmatraju i nove sankcije.\n"Naša najmjera je više sankcija na određene pojednice umejsto na sektore koji bi mogli imati efekta na populaciju. Uvođenje novih sankcija nije isključeno ali smo primarno fokusirani na određene pojednice".\nOn novembra 2017. EU je uvela embargo na izvoz oružja i opreme za unutrašnju represiju, kao i zbarnu izdavanja vita i zamrzavanje sredstava za 18 zvaničnika optuženih za kršenje prava i podrivanje demokratije.\nStručanjaci kažu da EU sankcije, iako simboličene imaju malo ili nimalo uticaja na Madurovu politiku i da sankcije na naftu i finasijske restrikcije mogu biti jedni način prisile na promjenu vlade.\nKremlj je potez evropskih država nazvao stranim miješanjem. Rusija smatra da Venecuelanci, a ne strane države, treba da riješe sopstvena unutrašnja pitanja.\nMoskva stoji uz osporenog Madura koji je za vikend na ulice, baš kao i Guaido izveo veliku masu pristalica, i koji je upozorio u nedjelju američkog predsjednika Donalda Trumpa da će napustiti Bijelu kuću "umrljanu krvlju" ako interveniše u ovoj krizi.\nU intervjuu za španski televizijski program Salvados, Maduro je na pitanje da li bi kriza u Venecueli mogla rezultirati građanskim ratom, odgovorio: "Danas niko ne bi mogao odgovoriti na to pitanje sa sigurnošću".\n"Sve zavisi od nivoa ludila i agresivnosti sjevernog carstva (SAD) i njihovih zapadnih saveznika. Mi smo tražili da niko ne interveniše u naše unutrašnje poslove... i mi se pripremamo da branimo našu zemlju", dodao je Maduro.\nDodao je i da SAD rizikuje ponavljanje rata u Vijetnamu u kojem je Amerika učestvovala od 1965. do 1973.\nStotine hiljada američkih vojnika poslani su tada u Vijetnam da pomognu u borbi protiv komunista u veoma skupom i neuspješnom ratu koji je Americi donio građanske nemire i međunarodnu blamažu, podsjeća BBC.\nNo američki predsjednik Donald Trump je u intervjuu za CBS ponovio da upotreba vojne sile u Venecueli "ostaje opcija".\nGuaido, sa druge strane, poručuje da će nastaviti sa protestima dok, kako je rekao, ne dosegne slobodu. Kaže da će izgraditi međunarodnu koaliciju za isporučivanje humanitarne pomoći Venecueli.\nRekao je da je održao privatne sastanke sa predstavnicima vojske da bi osigurao njihovu podršku za rušenje Madura. Još jedan od važnih komandanata venecuelanske armije u nedjelju je prebjegao i poručio da priznaje Guaida za predsjednika.\nGuaido kaže i da je kontaktirao Kinu, jednu od država koje su uz Rusiju najveći podržavaoci Madura. Peking se o tome još nije oglašavao.\nRusija i Kina, koje su uložile miljarde dolara investicija i zajmova u Veneceuelu, državu članicu OPEC-a od 30 miliona stanovnika, podržavaju Madura, kao produžetak svog geoplitičkog rvanja sa SAD. Maduro je optužen da vlada Venecuelom kao dikataturom i da je uništio ekonomiju nacije, koja je među najvećim proizvođačima nafte na svijetu.\nNafta i njeni produktu čine tri četvrtine izvoza Venecuele u EU, ali je blok i pored najavljenih mogućih novih sankcija nevoljan da preuzme dalje korake koji bi pogoršali ekonomiju zemlje koja je ionako u dubokoj krizi i građani su već izloženi dovoljnoj patnji.\nAdministracija Donalda Trumpa je pak uvela oštre sankcije na venecelansku državnu naftnu kompaniju PDVSA.\nDo prije godinu i po dana gotovo nepoznati opozicioni lider Juan Guaido se samoproglasio za predsjednika 23. januara uz obrazloženje da mu ustav omogućava da privremeno preuzme vlast kada je aktuelni predsjednik označen kao nelegitiman.\nUz evropski pritisak, blok latinoameričkih država i Kanada susrijeću se danas da razmotre načine za vršenje daljeg pritiska na Madura.\nItalijanski kanal SkyTG24 citirao je Madura koji je apelovao na papu Franja da pomogne dijalogu prema onome što se on nada da bi mogla biti "mirovna konferencija" koju bi predvodio Meksiko i drugi 7. februara. U međuvremenu je državni sekreta Vatikana Pietro Parolini potvrdio da je papa dobio pismo Madura sa zahjeveom "za pomoć u procesu posredovanja i obnavljanja dijaloga" rekao je Parolini za SkyTG24 iz Abu Dabija gdje se papa nalazi u posjeti.\nSvjesni ranijih neuspješnih pokušaja Vatikana da posreduje, neprijatelji osporavanog Madura kažu da on sada pokušava iskoristiti dijalog da bi dobio na vremenu i pregrupisao se.


Od danas novi zakon i novi portal javnih nabavki | Nova Ekonomija\nPočetak jula meseca donosi primenu novog Zakona o javnim nabavkama, koji bi trebalo da doprinese transparentnosti tog postupka i poboljša raspolaganje državnim novcem, preneo je NALED. Kako prenose mediji, ti postupci, čija vrednost prelazi 8 odsto BDP-a Srbije, obavljaće se putem novog sajta, a primena npovog zakona počela je nakon njegovog testiranja. https://jnportal.ujn.gov.rs/\nVrednost javnih nabavki u Srbiji prošle godine bila je veća od 440 milijardi dinara, pa je to, kao se ocenjuje, bio još jedan od razloga da se svi ti postupci u budućnosti obavljaju eletronskm putem.\n"Najveći naručioci nabavki su republička javna preduzeća (128 milijardi dinara), zdravstvene i socijalne ustanove (90 milijardi), lokalne samouprave (67 milijardi), lokalna JP (65 milijardi) i organi državne uprave (63 milijarde)", izjavila je Jasmina Marković, predsednica Udruženja ponuđača, podsećajući da se radi o novcu svih građana poreskih obveznika.\nPrema njenim rečima, dosadašnja neadekvatna primena zakona dovodila je do ograničavanja konkurencije, demotivisanja ponuđača i smanjenja poverenja u pravni sistem.\n"O potrebi jačanja poverenja u sistem dovoljno govori i da su mnogi naručioci požurili da pokrenu nabavke pre 1. jula jer će ih primenjivati po starom zakonu", objasnila je predsednica Udruženja ponuđača.\nNovi zakon podrazumeva da se odsad sva komunikacija i razmena podataka u postupcima nabavki mora sprovoditi preko novog Portala, čije će korišćenje biti besplatno.\nNa taj način biće omogućeno elektronsko podnošenje ponuda, postavljanje pitanja naručiocu, podnošenje zahteva za zaštitu prava, elektronsko otvaranje ponuda, uvid u dokumentaciju.\nMeđu novinama posebno se ističe ukidanje obaveze sprovođenja nabavki za dobra i usluge do 1.000.000 dinara i radove do 3.000.000 (91 odsto nabavki u Srbiji su velike vrednosti).\nNavodi se i da je unapređena i procedura zaštite prava u postupcima.\nPokretač dijaloga o unapređenju sistema javnih nabavki je Poslovno udruženje ponuđača Srbije, a u okviru projekta koji sprovode NALED i Republički sekretarijat za javne politike.\nProjekat je podržan od strane Američke agencije za međunarodni razvoj (USAID).


Poruka Amerike Srbiji: Ne može se sedeti na dve stolice - Sputnjik Srbija\n12:44 15 Septembar 2019\n20:39 23.10.2017 (osveženo 22:09 23.10.2017) Preuzmite kraći link\nNe može se sedeti na dve stolice istovremeno, poručio je danas u Beogradu na srpskom jeziku visoki zvaničnik američkog Stejt departmenta Brajan Hojt Ji, objašnjavajući da zemlja kao što je Srbija, koja želi da postane član EU, mora da pošalje vrlo jasnu poruku, a ne da balansira između dve strane.\n„Važno je da zemlja načini strateški izbor, da to bude deo zvanične politike, kao što je to uradila Hrvatska kad je članstvo u EU stavila iznad svega ili Crna Gora po pitanju NATO-a. Važno su vrednosti, da dela budu jača od reči, da se pošalje jasna poruka“, rekao je Hojt Ji.\nSporazum o Centru u Nišu je potpisan (video, foto)\nOn je naveo da je bitno i kako Srbija demonstrira opredeljenost za evropske vrednosti, jer je zemlja koju međunarodna zajednica pomno prati.\n„Poruke balansiranja nisu jasne poruke. Bitno je da država ne balansira između dve strane“, smatra zvaničnik američkog Stejt departmenta.\nHojt Ji je učestovao na 17. Srpskom ekonomskom forumu, gde je rekao da je vrlo optimističan po pitanju regiona Zapadnog Balkana, uključujući Srbiju, posebno kada je reč o narednoj godini.\n„Na evropskom putu potrebno je ispuniti kriterijume i standarde, ali takođe je potrebno fokusirati se na ono što žele sami građani“, rekao je američki zvaničnik.\n„Potrebno je shvatiti urgentnost trenutka u suočavanju sa problemima, da se situacija ne bi pogoršala. Važan je i taj koncept partnerstva“, rekao je on.\nKad je reč o situaciji na Balkanu, Hojt Ji je naveo da je region od rata prešao veliki put, da poređenja nema, ali da se po pitanju stabilnosti i bezbednosti ništa ne može uzimati zdravo za gotovo.\n„Sveukupan trend je pozitivan, ali rizik od izbijanja sukoba i dalje postoji“, smatra on.\n„Na osnovu postupaka Rusije u regionu čini se da ona želi da Balkan ostane slab i podeljen, a ne snažan i bolje integrisan u EU“, poručuje on.\nHojt Ji kaže da je Aleksandar Vučić, i kao predsednik i premijer, jasno rekao šta je cilj Srbije, ali i da želi dobre odnose sa Rusijom.\n„Nije baš očigledno kako će se to izbalansirati“, rekao je zvaničnik Stejt departmenta, navodeći da je stav SAD da gde god je moguće bude kooperativne, a gde to nije moguće, braniće svoje interese i interese partnera.\nSmatra da projekat EU neće biti kompletan bez Zapadnog Balkana.\nSadašnja američka administracija je jasno pokazala da je posvećena regionu, kaže on, a što se tiče uključivanja u dijalog Beograda i Prištine napominje da su SAD deo tog procesa od početka.\n„Sve dok dve strane to budu želele, kao i EU, pomagaćemo, ali se nećemo nametati“, zaključio je Hojt Ji.\nZašto bi ruski centar imao diplomatski imunitet?\nHojt Ji je rekao da SAD ne razumeju zašto bi osoblje ruskog humanitarnog centra trebalo da dobije diplomatski imunitet, istakavši da to nije norma u međunarodnoj zajednici.\n„Zašto Rusija to traži, zašto vrši pritisak na Srbiju da joj da nešto što nije norma u međunarodnoj zajednici?“, rekao je Hojt Ji novinarima u pauzi 17. Srpskog ekonomskog foruma.\n„Zato verujemo da treba da se okrene partnerstvima, inicijativama koje će je približiti EU“, rekao je Hojt Ji.\n„Predlažem našim partnerima u Srbiji da pitaju Rusiju šta ona čini da joj pomogne na putu ka EU. Ne vidimo kako bi dodeljivanje diplomatskog imuniteta personalu u centru pomoglo Srbiji da ispuni cilj — članstvo u EU“, zaključio je američki zvaničnik.\n11:48Neiskustvo „kengure“ koštalo medalje, Francuska posle -15 do postolja (foto, video)\n11:38„Kuvajte sa Sputnjikom“: Paradajz punjen pršutom i suvim kajsijama (video)\n11:35Nagrada za „najbizarnija“ istraživanja otišla za magnetisanje bubašvaba\n11:34Vučić Americi: Zašto ste žrtvovali najlojalnijeg saveznika?


BTC $ 61,932 ETH $ 2,453 XRP $ 1.62 BCH $ 1,073 EOS $ 8.28 DOGE $ 0.3564\nJapanski maloprodajni gigant Rakuten sada omogućuje svojim kupcima da konvertiraju svoje bodove lojalnosti Rakuten Group u vodeće kriptovalute poput bitkoina (BTC).\nPrema službenom saopštenju 24. decembra, ova mogućnost je odmah dostupna korisnicima Rakutena u Japanu koji imaju nalog u Rakuten Wallet-u, kripto menjačnici koja je podružnici kompanije Rakuten.\nKompanija navodi da njeni klijenti mogu pretvoriti bodove lojalnosti u tri različite kriptovalute, uključujući bitkoin, iter (ETH) i bitkoin keš (BCH).\nMinimalna kupovina kriptovaluta je 0,90 dolara\nSa jednim Rakuten Super Point bodova u vrednosti jednog japanskog jena (otprilike 0,009 dolara), korisnici moraju imati najmanje 100 takvih bodova da bi ispunili minimum za razmenu. Kripto sredstva se ne mogu pretvoriti u Rakuten Super Points, a iznos dnevnih i mesečnih transakcija je ograničen na 30.000 bodova, odnosno 100.000 bodova.\nCointelegraph je kontaktirao Rakuten kako bi saznao više detalja o razmerama njegovog programa lojalnosti, ali još uvek nije dobio odgovor u vreme objavljivanja vesti. Ovaj članak će biti ažuriran sa novim komentarima.\nRakuten namerava da podstakne usvajanje kriptovaluta\nOtvaranjem ove nove usluge, Rakuten Wallet očigledno ima za cilj da potstakne usvajanje kripto-valute uz promociju svog programa lojalnosti. Kompanija je u najavi iznela:\n„Iz Rakuten Wallet-a se nadaju da će smanjiti prepreke ulasku u trgovanje kripto imovinom pružajući jednostavan i pristupačniji način za nove korisnike, uključujući početnike koji su zainteresovani za trgovanje kripto imovinom bez prethodnog iskustva.“\nPokrenuvši svoju virtualnu menjačnicu valute u martu 2017. godine, Rakuten je poznat po tome što je u 2018. godini preuzeo važnu japansku kripto-berzu Everybody’s Bitcoin. Procenjuje se da je Rakuten krajem decembra 2019. vredan 14,5 milijardi dolara.\nRakuten nije jedina kompanija koja korisnicima u Japanu omogućava da razmenjuju bodove programa lojalnosti za kriptovalute. U avgustu 2019. godine kripto berza bitFlyer udružila se sa kompanijom za tehnološke usluge Tpoint Japan kako bi omogućila svojim japanskim kupcima da konvertuju bodove programa lojalnosti u bitkoin, kao i da zarade nagradom za plaćanje u kriptovalutama.


RTS :: Brisel se vraća u političku igru, šta je donela poseta Lajčaka Beogradu i Prištini\nPolitika Brisel se vraća u političku igru, šta je donela poseta Lajčaka Beogradu i Prištini\nčetvrtak, 04. mar 2021, 09:00 -> 10:43\nPredsednik Aleksandar Vučić razgovarao je juče sa izaslanikom EU i poručio da kompromisni dogovor znači – nikome sve, a svakome dovoljno. Miroslav Lajčak je poručio da je status kvo neodrživ. Priština je nezainteresovana za svaku vrstu ustupaka, kaže za RTS Dragan Đukanović, predsednik Centra za spoljnu politiku. Brisel će ovoga puta delovati nešto ozbiljnije u političkom smislu u kooridinaciji sa američkom novom administracijom, istakao je nekadašnji diplomata Zoran Milivojević.\nPredsednik Aleksandar Vučić rekao je da Beograd podržava napore i namere specijalnog predstavnika EU za dijalog Beograda i Prištine Miroslava Lajčaka da politikom kompromisa dođemo do rešenja za obe strane bez ultimatuma.\nDijalog je ključan za obe strane, istakao je Lajčak u Beogradu i dodao da EU nema interes da održava status kvo.\nDragan Đukanović, predsednik Centra za spoljnu politiku i profesor na Fakultetu političkih nauka rekao je, gostujući u Jutarnjem programu RTS-a, da postoji očigledan pokušaj Miroslava Lajčaka da dijalog koji je bio odmrznut polovinom prošle godine stavi u ubrzano stanje.\nPrema njegovim rečima, političke prilike ne idu na ruku takvom odmrzavanju dijalog zbog pobede Samoopredeljenja, čiji lider Aljbin Kurti kaže da sam dijalog i nije prioritet novih kosovskih vlasti.\n"Tako da mi se čini da u ovom trenutku ne postoji realna mogućnost da dođe do suštinskog napretka u dijalogu koji je otpočeo 8. marta 2011. godine", kaže Đukanović.\nBez potpune sinergije između EU i SAD, koje do sada nije bilo, teško je očekivati da proces bude unapređen, istakao je Đukanović.\nOd kada je imenovan Lajčak za specijalnog predstavnika EU, Đukanović smatra da suštinskog prodora u dijalogu između Beograda i Prištine nema i da ne vidi da je bilo kakvo rešenje u nekom doglednom periodu moguće.\n"Zapravo treba očekivati značajniji prodor i uticaj SAD u ovom procesu posebno posle Bajdenove administracije koja bi zajedno sa EU uspela da proces oživi, koji je na nivou formalnog održavanja jer se i tehnički deo dijaloga nije vodio neko duže vreme", podvlači Đukanović.\nImajući u vidu vrstu maksimalističke ciljeve Prištine koje iznosi, udaljeni smo od bilo kakvog mogućeg komprimisa, ističe Đukanović i dodaje da on treba da podrazumeva usaglašavanje, davanje određenih ustupaka, ali u ovom trenutku Priština je nezainteresovana za bilo kakvu vrstu ustupaka, i širi kontekst evropskih integracija, podsećajući da EU nije dozvolila viznu liberalizaciju.\nFokus na suštinskom oživljavanju dijaloga\nGovoreći o stavu Amerike, i o onome što je rekao Metju Palmer da samo uzajamno priznanje dolazi u obzir, Đukanović kaže da smo to više puta čuli i od prethodne Trampove administracije, i to nije nepoznanica.\nS druge strane, imajući u vidu specifičnost pozicija EU, gde pet članica nije priznalo kosovsku nezavisnost, ne bih mogao da dam neku vrstu predikcije kakvo će to rešenje definitivno biti, ali neće se zasnivati na nekim isključivim stavovima, kaže Đukanović.\nĐukanović kaže da će sada i EU i SAD fokusirati da dođe do suštinskog oživljavanja dijaloga.\nOsvrćući se na Vašingtonski sporazum, smatra da će američka administracija istrajati u potpunoj implementaciji onoga što je dogovoreno i da neće biti nikakvog odustajanja od potpune implementacije.\nMilivojević: EU vodi dijalog, a SAD kontroliše\nNekadašnji diplomata Zoran Milivojević kaže da je očigledno se Brisel ima veliki interes da se dijalog nastavi.\n"Brisel ima nameru da nastupi agresivno i sve što smo juče čuli dato je do znanja da će Brisel ovoga puta delovati nešto ozbiljnije u političkom smislu u koordinaciji sa američkom novom administracijom", rekao je Milivojević.\nMilivojević kaže da je Lajčak bio jasan da će američka administracija i Brisel delovati usaglašeno i potvrdio da će Palmer nastupati u novom svojstvu, direktno vezano za region, vratićemo se praktično na metodologiju koju smo imali u vreme Obamine administracije.\n"EU vodi dijalog, posreduje u njemu, a SAD kontrolišu i koordinišu ono što je po njihovoj oceni od strateškog interesa", kaže Milivojević.\nMilivojević ukazuje da se platforma sa koje će Srbija nastupati u narednom periodu, zasniva se na tri stvari: nema priznanja i nema šanse da se postigne bilo kakav rezultat pritiscima i ucenama kada je Srbija u pitanju, treba težiti kompromisnom rešenju i samo je dijalog moguće rešenje i razgovor vezno za normalizaciju koja podrazumeva stvarne potrebe i život ljudi na ovom prostorima.\nPrema njegovim rečima, kompromis mora biti nešto između priznanja koje je nemoguće i između činjenice da se ne može vratiti u prethodno stanje, da KiM ne može biti u punom smislu u sastavu Srbije, uz punu zaštitu interesa Srba.\n"Oni dugo slušaju i potpuno je jasno posle onog juče da se ne može graditi strategija za rešenje, govorim o zapadu, koja podrazumeva priznanje, kada je reč o Srbiji na to ne mogu da računaju", kaže Milivojević.\nZa Aljbina Kurtija dijalog nije prioritet, ima li kapacitet za pregovore\nMilivojević kaže da je Lajčak bio izričit i rekao je da postoje neki spoljni interesi, koje Kurti mora da uvaži, najavio je politički pritisak na Kurtija u korist dijaloga i stavljanje ovog pitanja u prioritete.\n"Druga stvar oko velike Albanije, to je osnova politike Kurtija i njegove stranke i oni će insistirati na tome, a što se tiče podrške, albanski faktor imaće podršku na ovim prostorima u meri u kojoj se poklapa sa strateškim interesima Amerike pre svega", istakao je Milivojević.\nPodseća da albanski faktor sledi geostratešku i geopolitičku liniju Vašingtona, zalaže se za NATO, protiv Rusije, Kine.\n"Iza Kurtija mislim da stoji Nemačka, ona je stajala i u prošlom mandatu, bilo je jasno Nemci se tada nisu slagali sa akcijom Amerike da vlada padne zbog onih taksi, nisu imali velike primedbe na takse, zalaže se za potvrdu državnosti Kosova, za nove granice na Balkanu koje podrazumevaju Srbiju bez Kosova i Metohije. Ukoliko Kurtijeva politika ide u tom pravcu i ukoliko je komplementarna sa tim, imaće podršku Nemačke", zaključio je Milivojević.


RTCG - Radio Televizija Crne Gore - Nacionalni javni servis :: Politika :: Odnose sa Kinom produbiti u interesu građana\n29. 09. 2020. 18:04 >> 18:04 0\nBEČIĆ I ĐIN\nPredsjednik Skupštine Crne Gore Aleksa Bečić sastao se danas sa ambasadorom NR Kine u Crnoj Gori, Liu Đinom.\nUz zahvalnost na lijepim željama ambasadora, Bečić je naglasio da podrška građana na proteklim parlamentarnim izborima, obavezuje na rad u punom kapacitetu i izrazio uvjerenje da će se uzajamni odnosi Crne Gore i NR Kine produbljivati u najboljem interesu građana, a da parlamentarna saradnja može doprinijeti unaprjeđenju sveukupnih odnosa.\nU tom kontekstu, Bečić izrazio je zadovoljstvo tradicionalno dobrim i prijateljskim odnosima dvije države koji se nadograđuju kroz Mehanizam 17+1 i Inicijativu Pojas i put i istakao punu podršku politici „jedne Kine“.\nPredsjednik Skupštine osvrnuo se na intenziviranje bilateralnih parlamentarnih odnosa kroz buduću grupu prijateljstva sa Svekineskim narodnim kongresom.\nOvom prilikom, predsjednik Bečić zahvalio je na podršci NR Kini u borbi protiv epidemije COVID 19 i naglasio odlučujuću ulogu Skupštine u donošenju važnih kadrovskih odluka, kao i izazovima države u borbi sa pandemijom.\nBečić naglasio je da će Skupština Crne Gore, sa neposredno izabranim predstavnicima, biti neophodna pokretačka promjena i da će pružiti puni doprinos da u atmosferi dijaloga i konstruktivne razmjene argumenata istinski budu zastupljeni interesi svih društvenih grupa i građana naše zemlje.\n„Crna Gora nastaviće da radi na jačanju evropskog i evroatlantskog puta, kao i na unaprjeđenju tradicionalnih prijateljstava, a Kina je svakako jedno od njih“, zaključio je Bečić.


Airtecnics vazdušne zavese na luksuznom Međunarodnom Aerodromu u Dohi u Kataru Airtecnics Vazdušne Zavese na Luksuznom Međunarodnom Aerodromu u Dohi u Kataru\nAirtecnics je proizveo i isporučio vazdušne zavese na međunarodnom aerodromu Hamad, poznatijem kao „Međunarodni aerodrom u Dohi“ (NDIA). U pitanju je verovatno verovatno najluksuzniji terminal na svetu, nedavno dizajniran - u susret Svetskom kupu FIFA 2022, koji će se održati u Kataru - sa galerijama ekskluzivnih prodavnica poput Armanija, Chanela i Bulgarija, zlatnim kioscima gde se mogu poneti predah i kafa, umetničke instalacije koje su stvorili svetski poznati autori i sve vrste glitza za smeštaj putnika.\nAirtecnics je zadužen za dizajn najefikasnijih i najelegantnijih mogućih vazdušnih zavesa. To je posebna instalacija koja se sastoji od vazdušnih zavesa postavljenih vodoravno i vertikalno. Za projekat smo koristili naše vazdušne zavese ZEN, koji su elegantan dizajn dizajna visokih performansi, vrlo prilagodljiv, od nerđajućeg čelika i različitih veličina. Na aerodromu NDIA postavljeno je 47 vazdušnih zavesa ZEN, uz mogućnost samo ventilacije. Paneli vazdušnih zavesa integrišu informativne natpise, poput svetlosnih indikatora „Izlaz“.\nProblem rešen postavljanjem ZEN vazdušnih zavesa\nVIP zona na međunarodnom aerodromu Katar imala je problem: prostor za pušače nalazi se u blizini odmorišta i odmarališta, tako da je dim izlazio sa vrata koja razdvajaju dve lokacije. Da bi se sprečilo odvođenje dima, ugradnja naših ZEN vazdušnih zavesa postala je neophodna i odlučujuća - kako za postizanje estetskog efekta savršeno integrisanog sa konstrukcijom, tako i za garantovanje efikasnog i konačnog rešenja za klimatizaciju, izbegavajući prolazak dima i održavanje vazduha čistim i dezodoriranim u prostoru za opuštanje. Pregrade za vazdušne zavese ZEN postavljene su vertikalno kako bi se maksimalno iskoristile raspoložive zapremine prostora.\nPored toga, korišćeno je osam vazdušnih zavesa Windbox M, G sa nevidljivom metalnom rešetkom na ulazu. Međunarodni aerodrom u Dohi primer je ekspresionističke arhitekture koja svojom talasastom linijom ističe progresivni ekonomski rast Katara. Stoga je ugradnja vazdušnih zavesa posebno dizajnirana da se integriše sa visokim estetskim i umetničkim standardima mesta.\nZa specifičnu situaciju na međunarodnom aerodromu u Dohi, pored uobičajene - na primer, smanjenja potrošnje energije, povećanja bezbednosnih uslova, posebno u prenatrpanom okruženju kao što je aerodrom, jer vazdušne zavese olakšavaju bekstvo ljudi kroz vrata koja se mogu držati otvorenima, pored povećanja unutrašnje udobnosti koja sprečava ulazak insekata, prašine i zagađenja - daju je činjenica da je ugradnjom adekvatnog sistema vazdušnih zavesa nastao problem zbog visokog spoljnog stanja Katara temperature rešen. Odnosno, vrlo vruć vazduh prisutan spolja, u dodiru sa staklenim zidovima i klima uređajem u aerodromu, stvorio je maglu - zbog velike temperaturne razlike između uslovljenog unutrašnjeg okruženja i vrlo vrućeg spoljnog vazduha. Problem je rešen odgovarajućim setom vazdušnih zavesa, koji su kupljeni nakon što se utvrdi da su efikasno rešili slučaj. Trenutno, na međunarodnom aerodromu u Dohi, putnici mogu uživati u svim prednostima koje pružaju vazdušne zavese Airtecnics.\nU okrugu Kvins u Njujorku nalazi se međunarodni aerodrom Džon F. Kenedi. To je najprometniji američki aerodrom po pitanju međunarodnog saobraćaja putnika. Zbog ovog postepenog povećanja saobraćaja, neki od glavnih ulaza aerodroma JFK opremljeni rotirajućim vratima više nisu bili u stanju da kanališu saobraćaj velikog broja putn...\nU srcu Maraisa, na mestu istorijskog pariskog tržišta srušenog 70 -ih i jednog od najprometnijih komercijalnih prostora u Parizu, izvršena je kompletna rekonstrukcija Foruma des Halles. Nadstrešnica, koju su dizajnirali pariški arhitekti Patrick Berger i Jackues Anziutti, krunisana je inovativnim džinovskim stak...


Tanjug 10. avgusta 2018. 14:10\nBEOGRAD – Srbija i Rusija se očigledno suočavaju sa informacionim kampanjama i pritiskom, a naročito Srbija zbog problema sa Kosovom i Metohijom, ukazala je danas direktorka Departmana za informisanje i štampu Ministartsva spoljnih poslova Rusije Marija Zaharova.\nOna je nakon sastanka sa srpskim ministrom za inovacije i tehnološki razvoj Nenadom Popovićem, istakla da je možda najveća „informaciona prevara“ bila izjava bivšeg predsednika SAD Baraka Obame o izvršenom referendumu na Kosovu.\n„Da li će biti gore?“, zapitala se Zaharova i dodala da se Srbija i Rusija moraju suprotstaviti „fejk vestima“.\nOna je ukazala i da se Rusija često suočava sa velikim napadima, da su ruski hakeri upali u necicji sistem i izvršili uticaj, ali svarnost je, kaže, drugačija.\n„Kod nas na niovu države postoji najstriktnija zabrana za delatnost za zločine u sajber svetu“, podvukla je Zaharova.\nPrema njenim rečima, Rusija je najaktivnija na međunarodnom nivou i međunarodnim organizacijama u promovisanju koraka protiv upadanja u sajber sferu, kao i da ima nekoliko velikih kompanija koje rade na tome ne smao u Rusiji, već i u pojedinim delovima Evrope.\n„Te kompanije su postigle dobre rezultate i ako je Srbija zainteresovana, a verujem da jeste, oni su spremni za saradnju“, rekla je Zaharova.\nKaže da je sa ministrom Popovićem razgovarala i o ruskom istraživačkom centru Dečji kamp Artek, koji je, kako je objasnila, to je poseban prosvetni program za decu gde uče o sajber sferi, ali je i kombinacija odmora, studija i humanitarne aktivnosti.\nOna je istakla da bi povezivanje srpske omladine sa omladinom iz Dečjeg kampa Artek bio jedan lep način povezivanja i proučavanja delatnosti u sajber sferi.


Povećan broj turista u BiH u odnosu na prošlu godinu - RTV SLON\nU Bosni i Hercegovini u mjesecu aprilu 2022. turisti su ostvarili 81.701 posjetu, što je manje za 2,1% u odnosu na mart 2022. i za 129,0% više u odnosu na april 2021. godine. Turisti su ostvarili 165.903 noćenja, što je manje za 7,6% u odnosu na mart 2022. i za 96,3% više u odnosu na april 2021 godine. U ukupno ostvarenom broju noćenja učešće domaćih turista je 39,3% dok je 60,7% učešće stranih turista.\nBroj noćenja domaćih turista manji je za 20,1% u odnosu na mart 2022. i viši za 23,9% u odnosu na april 2021. godine. Broj noćenja stranih turista viši je za 2,8% u odnosu na mart 2022. i za 216,1% viši u odnosu na april 2021. godine.\nU strukturi noćenja stranih turista u aprilu 2022. najviše noćenja ostvarili su turisti iz Srbije (20,6%), Hrvatske (17,0%), Slovenije (8,1%), Njemačke (7,3%), Crne Gore (4,1%), Turske (4,0%), i Austrije (3,6%) što je ukupno 64,7%. Turisti iz ostalih zemalja ostvarili su 35,3 % noćenja.\nŠto se tiče dužine boravka stranih turista u našoj zemlji, na prvom mjestu je: Katar sa prosječnim zadržavanjem 5,9 noći, Luksemburg sa 4,5 noći, Litvanija sa 4,1 noći, Francuska sa 3,3 noći i Japan sa 3,1 noći. Turistima je u aprilu 2022. u Bosni i Hercegovini bilo na raspolaganju 18 486 soba, apartmana i mjesta za kampiranje što je za 13,5% više u odnosu na april 2021. i 40.006 raspoloživa kreveta što je više za 13,4% u odnosu na isti mjesec 2021. godine. U aprilu 2022. u okviru djelatnosti – Hoteli i sličan smještaj turistima je bilo na raspolaganju ukupno 16.981 soba i apartman što je za 11,7% više u odnosu na april 2021. i 35.362 kreveta što je za 10,3% više u odnosu na isti mjesec prethodne godine.\nNeto stopa iskorištenosti soba u aprilu 2022. iznosila je 19,2%, a stalnih kreveta 14,6%, dok je u aprilu 2021. stopa iskorištenosti soba iznosila 10,2%, a stalnih kreveta 7,7%.\nPrema vrsti smještajnog objekta najveći broj noćenja ostvaren je u okviru djelatnosti Hoteli i sličan smještaj sa učešćem od 93,0%.\nPrethodni članakOdbojkaši i odbojkašice BiH večeras u Mejdanu\nSljedeći ČlanakMladi reprezentativci BiH poraženi u Irskoj


Prvak Turske bi da pazari na "Etihadu"! - Sportske.net\nPrvak Turske bi da pazari na "Etihadu"!\nEkipa Bešiktaša planira da se dodatno pojača u januarskom roku, kako bi napali odbranu titule u turskoj ligi.\nStouk dovodi pojačanje iz Čempionšipa'Jorgandžije' ne daju svoju decu GvardioliLoše vesti za "Redse" - Jedan od najboljih propušta meč sa Sitijem!Ostrvski rat za vezistu AtalanteMančester siti prati mladog Italijana\nMinule sezone su se iznenadno popeli na krov Turske, a ove su zaigrali i u Ligi Šampiona i to sa velikim ambicijama.\nIpak, "Orlovi" su visoko poleteli, te su takmičenje završili u grupnoj fazi.\nSada su usresređeni na domaći šampionat, trenutno su drugi iza Basaksehira sa samo bodom manje, te sa razlogom veruju da mogu ponovo do titule.\nPlaniraju da se dodatno pojačaju ove zime, a smislili su plan kako da u svoje redove dovedu jednog igrača Mančester sitija.\nNaime, zainteresovani su za Vilfreda Bonija koji sve manje igra u redovima Stouka. Nadaju se da bi mogli da se dogovore sa igračem, privole Stouk da raskine pozajmicu, a potom se dogovore i sa "Građanima" i na "Vodafon arenu" dovedu reprezentativca Obale Slonovače.\nBivši igrač Vitezea i Svonsija je ove sezone u dresu "Potersa" odigrano 11 mečeva, a postigao je dva pogotka.


Crna Gora: Pred opozicijom tri scenarija - Sputnjik Srbija\nCrna Gora: Pred opozicijom tri scenarija\n16:00 18.10.2016 (osveženo 16:01 18.10.2016) Preuzmite kraći link\nBez demokratske smjene vlasti privatizovana država kao što je Crna Gora nastaviće da parazitira na račun građana, objašnjava za Sputnjik Dritan Abazović, visoki funkcioner Velike koalicije ključ i potpredsjednik GP URA.\n(od dopisnika iz Crne Gore)\n„Raduje me činjenica da smo uspjeli da postignemo dogovor oko izuzetno značajnog pitanja regularnosti izbora u Crnoj Gori, koji su zaista bili katastrofalni. Ovoga puta izbori su iz nekoliko razloga katastrofalni, ali glavni razlog jeste stvaranje atmosfere državnog udara uz vrlo sumnjive okolnosti o kojima tek treba da se govori i koje tek treba da budu razjašnjene, ističe Abazović.\nCrnogorski izbori ličili na državni udar\n„Mislim da je najmanje što smo mogli da uradimo jeste to da povučemo potez nepriznavanja rezultata, jer bi u suprotnom dozvolili da uđemo u njihovu igru, koja je suprotna Ustavu i suprotna svim zakonskim normama i opštim evropskim standardima“, kaže Abazović, uz upozorenje da se dogodila „neviđena kupovina glasova od strane Demokratske partije socijalista na sam dan izbora, koja zaista ukazuje na ogromne nepravilnosti“.\nNa pitanje da li bi to mogao da bude uvod u značajniju saradnju opozicije u budućnosti, Abazović ocjenjuje da je opozicija do sada imala problem da sarađuje kada su u pitanju slobodni izbori.\n„Istina je da između različitih političkih subjekata ima različitih programskih orijentacija, ali to ni na koji način ne treba da bude smetnja saradnji oko temeljnog cilja. Temeljni cilj treba da bude da građani Crne Gore imaju slobodne izbore, za to se moramo boriti, to je njihovo ustavno pravo, to je njihovo ljudsko pravo, da na slobodnim izborima biraju vlast.“\nDrugi cilj bi bio, kako naglašava, demokratska smjena vlasti.\n„Bez demokratske smjene vlasti mislim da će ovakva propast institucija sistema, ovakva privatizovana država nastaviti da parazitira na račun građana i to je zaista veliki problem. Dakle, mislim da se oko tih temeljnih stvari u opoziciji možemo dogovoriti i to je preovlađujući stav.“\nMilo je već nacrtao vladu\nPo pitanju budućih scenarija u političkom životu Crne Gore, Abazović smatra da će se u narednim danima iskristalisati šta će biti potezi opozicije.\n„U svakom slučaju, Crnu Goru, nažalost, zaslugom Demokratske partije socijalista očekuje još jedan talas političke krize. To nije nešto što je opozicija tražila ali se jednostavno ne može preći preko nekih stvari.“\nPrema njegovom mišljenju, teoretski je moguće da u Crnoj Gori budu organizovani ponovljeni izbori i da opozicija insistira na tome.\nDrugi mogući ishod bi bio da DPS ipak, na silu i na sramotu, sklepa neku nelegitimnu većinu, a da u Parlamentu Crne Gore nema predstavnika opozicije, što bi, prema ocjeni Abazovića, bila „katastrofalna situacija“, ali se nikako ne može isključiti kao mogućnost.\nTreći model jeste da se nađe neko rješenje, koje bi možda bilo prihvatljivo i Demokratskoj partiji socijalista, i da se napravi dogovor o tehničkoj saradnji. To rješnje bi podrazumevalo rad na organizaciji i pripremi slobodnih izbora, kaže Abazović.\n„Ovaj treći model mi zaista izgleda nerealan, jer zaista mislim da sa DPS-om nema nikakvog dogovora, jer oni znaju da svaki dogovor o slobodnim i fer izborima znači njihov siguran poraz na tim izborima“, smatra potpredsednik URA.\nOpozicija treba da ostane dosledna i DPS-u jednostavno ne treba davati legitimitet ni na koji način, ukoliko želi da kao i do sada nastavi da vlada političkom korupcijom, političkim mahinacijama i iznuđenim većinama, zaključuje Abazović.


BiH odgovara Kolindi: Hiljade džihadista će nazad u EU\nM. K. 26. decembra 2016. 07:47\nEvropska unija suočena je sa mogućim povratkom do dve i po hiljade ljudi, koje su se borili na strani terorista u Siriji i Iraku.\nTaj podatak se odnosi na svih 28 država članica, izjavio je ministar sigurnosti BiH Dragan Mektić ocenujući da su zbog toga neozbiljne tvrdnje da će se hiljade njih vratiti samo u BiH.\nU intervjuu za N1, Mektić je ocenio da su izjave hrvatske predsednice Kolinde Grabar-Kitarović o razmerama terorističkih pretnji u BiH neodmerene i neutemeljene, prenosi HINA.\nMektić je rekao da je podatak o 2.000 do 2.500 hiljade potencijalnih terorista, koji su pretnja EU, razmenjen na nedavnom sastanku šefova sigurnosnih službi održanom na slovenskom Brdu kod Kranja i da taj podatak demantuje tvrdnje predsednice Hrvatske.\n„Ja mislim da je to potpuno neodmerena i ni na čemu utemeljena izjava“, izjavio je Mektić dodajući da je moguće da je hrvatsku predsednicu neko namerno izmanipulisao kada joj je dostavio podatke o tome da bi u BiH moglo da se vrati na hiljade potencijalnih terorista.\nOn je upitao i kako je neko uopšte pomislio da bi hiljade potencijalnih terorista bilo pušteno u BiH.\n„Mislim da joj je to neko zlonamerno dao kako bi je diskreditovao“, kazao je ministar sigurnosti BiH.\nOn je dodao i da nije domaći zadatak predsednika država da javno govore o podacima u vezi sa terorizmom, jer je to posao bezbednosnih službi, koje treba da procene da li je neka informacija pouzdana i šta u skladu sa tim treba preduzeti.\nMektić je podsetio i da se u BiH sa sirijskog i iračkog ratišta vratilo 46 osoba, od kojih je 20 već procesuirano.\nZa preostalih 115 bosanskohercegovačkih državljana, koliko ih prema podacima policijskih i obaveštajnih agencija tamo još uvek boravi, Mektić tvrdi da se „najverovatnije neće ni vratiti u BiH“.\nKolinda Grabar KitarovićMektićteroristi


Poslanik nemačkog Bundestaga iz Socijaldemokratske partije Josip Juratović na skupu o evrointegracijama Srbije, u Beogradu, 18. februara 2020.\nEvropska unija ima razumevanja za privremenu saradnju Srbije sa Rusijom i Kinom, ali, kako je ukazao poslanik nemačkog Bundestaga iz Socijaldemokratske partije Josip Juratović, postoji skepsa što se tiče političkih odnosa.\n"Ne možete imati bliske političke odnose sa ruskim predsednikom Vladimirom Putinom i Komunističkom partijom Kine i istovremeno tvrditi da delite vrednosti EU", poručio je Juratović u utorak na skupu o evrointegracijama Srbije u poslednje četiri godine.\nO samim integracijama Juratović kaže:\n"To nisu pregovori, nego je to ispunjavanje uslova da bi se ušlo u Evropsku uniju. Ali to je samo jedna strana - druga strana je da je to proces da bi stvorila funkcionalna država. Da bi se rergion i sama Srbija mogla razvijati potrebne su funkcionalne institucije".\nPoslanik nemačkog Bundestaga iz Socijaldemokratske partije Josip Juratović na skupu o evrointegracijama Srbije, u Beogradu, 18.\nZa ostvarenje osnovnih ljudskih prava i medijskih sloboda nisu potrebne investicije, istakao je Juratrović i izrazio nadu da će se na Zapadnom Balkanu probuditi demokratski duh.\nOn je ukazao na to da političke elite krše sopstvene ustave i ocenio da će u regionu sve ostati problematično ako se ne izgrade demokratska svest i vrednosti:\n"Mi svi znamo da medijske slobode na funkcionišu, da je nezavisno sudstvo upitno. Mi to sve znamo. I mi to možemo sankcionisati kroz predpristupne pregovore, ili možda finansije, sve to možemo. Ali sami ste malo pre rekli - sa sankcijama nećemo pogoditi njih, nego vas", istakao je Juratović.\nKako je rekao Juratović, potrebno je postaviti suštinsko pitanje - kada će mi život biti bolji, a ne da li će granica prolaziti kroz ovo ili ono selo? U tom kontekstu on je ocenio da mora doći nova generacija, "svesna da je napredak svake države moguć samo kroz saradnju sa susedima".


Svesno disanje - Ars Lucida\nDodirnite svoju potsvest za rešenja.\nSvesno disanje se najčešće obavlja u ležećem položaju. Uči se kako da se poveže disanje tako da se ne pravi pauza između svakog udisaja i izdisaja. Polako ste vođeni ka tome da pronađete vaš sopstveni ritam disanja koji će najverovatnije biti dublji i brži nego onaj na koji ste navikli. U celini, jedna sesija svesnog povezanog disanja traje oko dva sata. Celokupni proces uključuje fazu disanja koja traje do sat i četrdeset minuta i fazu integracije od 20 minuta sa kojom se završava sesija.\nPreko kontinuiranog disanja bez pauze, vaše telo prima veće količine kiseonika nego obično, što menja koncentraciju ugljen-dioksida u vašem mozgu. Kada se ovo dogodi, ući ćete u samoindukovano stanje transa, u kome će na površinu isplivati razna sećanja, slike, emocije i telesne senzacije kako bi bila ispitana, oslobođena i integrisana. Moć ove tehnike je u tome što ste vi tokom ovog stanja istovremeno i učesnik i posmatrač prošlih incidenata. Ovo vam omogućava da se istih oslobodite, ili da ih reinterpretirate iz nove perspektive.\nPreko ove metode akumulišete životnu silu (pranu, či, ki) koja po;inje da teče slobodno niz vaše telo. (Ovo se najčešće oseća kao skok ili naboj energije.) Na ovaj način se otpuštaju nagomilane blokade u četiri energetska sistema u telu (fizički, emotivni, mentalni i duhovni), jer na sva četiri se radi istovremeno.\nTokom trajanja sesije, vaše iskustvo može da se sve vreme menja. Spektar iskustava može da uključi fizičke senzacije kao što su bol ili zadovoljstvo, oslobađanje blokadi u telu od osećaja topline do energetskog kretanja i potrebe da se oslobode emocije (tuga, ljutnja, bes, itd). Može se dobiti uvid u disfunkcionalni tok misli, ili u nov redosled misli, kao što može doći i do dubokih duhovnih iskustava. Sve vreme trajanja sesije vi ste pod nadzorom i dobijate upustva od iskusnog vodiča.


Krediti za mala i srednja preduzeća – Indeks Vesti – Najvažnije vesti iz Srbije i regiona\nNaslovna > Srbija Danas > Ekonomija > Krediti za mala i srednja preduzeća\nRTV Vojvodina 26/04/2017 Ekonomija\nBEOGRAD – Kompanija Inteza lizing i Razvojna banka Nemačke potpisale su ugovor o kreditnoj liniji u ukupnoj vrednosti od 15 miliona evra, a sredstva će se odobravati u vidu povoljnih plasmana za mikro, mala i srednja preduzeća i registrovana poljoprivredna gazdinstva iz ruralnih oblasti.\nKreditna linija koju smo obezbedili u saradnji sa Razvojnom bankom Nemačke, uz podršku nemačke vlade, potvrđuje opredeljenje kompanije Inteza lizing da podstiče ekonomski oporavak kroz povoljne uslove finansiranja, rekao je predsednik Izvršnog odbora Inteze lizing Nebojša Janićijević.\nKreditna linija ima ročnost od sedam godina, što će omogućiti finansiranje na duži period nego što je to do sada bio slučaj.\nSredstva su namenjena klijentima u svim regionima Srbije, izuzev Beograda i Novog Sada, i prvenstveno će biti usmerena u nabavku poljoprivredne i građevinske opreme, mašina za prehrambenu industriju i komercijalnih vozila.\nUključujući ovih 15 miliona evra, ukupan iznos sredstava usmerenih preko Razvojne banke Nemačke, poslovnih banaka i lizing kompanija u privredu Srbije u cilju unapređenja uslova poslovanja za mikro, mala i srednja preduzeća u poslednjih 15 godina premašio je 600 miliona evra, istakao je direktor kancelarije KfW Razvojne banke u Srbiji Arne Gos.\nKnežević: Srbija na putu privrednog preporoda\nNemačka: Masovni protesti protiv trgovinskog sporazuma


Novi presek stanja u Opštoj bolnici u Požarevcu • Poportal\n07/07/2020 07/07/2020 P.Radovanović0\nU poslednja 24 sata u kovid deo Opšte bolnice Požarevac primljeno je 66 pacijenata iz drugih gradova Srbije, sa simptomima koronavirusa. Među njima je najviše iz Beograda, ali i Užica, Valjeva, Loznice, Majdanpeka, Smederevske Palanke…\nOko polovina njih je pozitivna na kovid 19, dok se za ostale čekaju rezultati. Svi oni primljeni su sa lakšom i srednjom kliničkom slikom, ali je kod tri starija pacijenta tokom noći došlo do pogoršanja pa su oni priključeni na respiratore.\nTrenutno je u „crvenoj zoni“ požarevačke bolnice smešten 101 pacijent sa simptomima virusa korona. Njih 35 je iz Braničevskog okruga, od kojih je kod 27 potvrđen koronavirus.\nGrade se dve nove bolnice za jesenji udar korone


Zbog niskih temperatura upozorava se na moguće nailaske na zaleđen kolovoz – In reformator\nDecembar 6, 2018 Urednik 95 Views bihamk\nZbog radova na ugradnji brojača prometa danas od 09.00 sati vozila će saobraćati naizmjenično, jednom trakom na magistralnom putu M-1.8 u Orašju.\nIzdvajaju se i ostale dionice gdje je zbog sanacionih radova izmjenjen režim saobraćanja: dionica autoputa A-1 Sarajevo zapad-Lepenica, dionica autoputa Bosanska Gradiška-Banja Luka, kao i magistralni putevi: M-17 Mostar-Čapljina, M-6 Domanovići-Stolac, M-5 Mrkonjić Grad-Ključ, M-4 Teslić-Karuše, M-5 Donji Vakuf-Travnik, M-16 Banja Luka-Jajce i M-18 Olovo-Kladanj.\nZbog niskih jutarnjih temperatura upozorava se na moguće nailaske na zaleđen kolovoz, posebno na zasjenjenim dijelovima puteva u višim predjelima, na mostovima i prilazima tunelima. U sjeveroistočnim krajevima vidljivost je mjestimično smanjena zbog magle.\nNa graničnim prijelazima nema dužih zadržavanja. Zbog radova u Hrvatskoj i dalje obustavljen saobraćaj na graničnom prelazu Bosanski Novi-Dvor, saopćeno je iz IC BiHAMK-a.\n← U BiH tokom dana postepeno naoblačenje\nUsvojen Zakon o republičkoj upravi →


Bilbordi u Vojvodini ulepšani najboljim đacima - Sjajne Vesti\nAutor Vedran Martinović 02.11.2017 Nema komentara\nSJAJNE VESTI IZ VOJVODINE – NAJBOLJI ĐACI NA BILBORDIMA\nProjekat „UČIM + ZNAM = VREDIM“ nastavlja da ispunjava svoju misiju. Ponovo su Temerin, Sremski Karlovci, Žabalj, Novi Sad, … obasjani novim bilbordima sa najboljim đacima.\nU Novom Sadu, na oko 30 lokacija postavljeni su novi bilbordi. Na njima je predstavljeno oko 150 učenika osnovnih i srednjih škola sa teritorije Grada. To su đaci koji su u protekloj školskoj godini ostvarili najznačajnije državne i međunarodne uspehe na takmičenjima iz oblasti nauke i umetnosti. Takođe i Sremski Karlovci, Žabalj, Srbobran, Bački Petrovac, Beočin i Temerin su ulepšani novim licima.\n„Drago nam je da se iz godine u godinu broj učenika promovisanih u bilbord kampanji povećava. Istovremeno se povećava i broj opština koje učestvuju u ovom projketu. U prošloj godini bilo ukupno 30 bilborda u četiri loklane samouprave sa preko 140 učenika, dok će ove godine na više od 60 bilborda u sedam lokalnih samouprava biti promovisano oko 200 uspšenih osnovnoškolaca i srednjoškolaca.“ poručuju iz Udruženja za promociju društvene odgovornosti. Oni napominju da je ovogodišnji odziv škola i broj prijavljene dece znatno bolji nego u 2016. godini.“\nPredstavnici Udruženja za promociju društvene odgovornosti sa čelnim ljudima za obrazovanje u opštini Žabalj\nPredstavnici Udruženja za promociju društvene odgovornosti iz Novog Sada, koje je pokretač ove akcije, posetili su opštinu Žabalj. U razgovoru sa načelnikom Opštinskog veća zadužen za obrazovanje Lazarom Čonkićem analizirali efekte kampanje.\nČonkić je izjavio da je projekat značajan za opštinu koja kroz brojne programe podstiče i nagrađuje uspešne đake. Predsednik Udruženja za promociju društvene odgovornosti Aleksandar Savanović izrazio je nadu da će i dogodine žabaljsku opštinu krasiti bilbordi sa najuspešnijim đacima koji su primer vršnjacima i mlađima da se znanje i marljivost vrednuje.\nŠta je projekat Učim + Znam = Vredim\nUčim + Znam = Vredim je projekat koji za cilj ima promociju đaka koji su ostvarili izuzetne rezultate u oblasti nauke i umetnosti. Udruženje za promociju društvene odgovornosti 2015. godine prvi put je realizovalo ovaj projekat i tada se na 14 bilborda u gradu nalazilo 30 najuspešnijih đaka iz novosadskih osnovnih i srednjih škola. Cilj je da se svake godine ova inicijativa širi i da se što više opština priključi projektu.\nSlike preuzete sa: Facebook stranica Učim + Znam = Vredim\nsrbobran, backi petrovac, temerin, zabalj, ucim znam vredim, zahvalnost, ucenje, znanje, ucenici, top vesti, beocin, sremski karlovci, novi sad, sjajne vesti\nBilbordi u Vojvodini ulepšani najboljim đacima postavio Vedran Martinović 02.11.2017


Ponavljanje izbora na 234 biračka mesta u Srbiji\nGlasanje na opštim izborima u Srbiji 21. juna\nRepublička izborna komisija (RIK) je na sednici, održanoj 26. juna, donela Rešenje o ponavljanju glasanja na biračkim mestima na kojima je poništeno glasanje i na kojima je naloženo ponavljanje glasanja na izborima za narodne poslanike Narodne skupštine, navode na sajtu RIK-a.\nKako RIK objašnjava, glasanje će se ponoviti na 234 biračka mesta, 1. jula, u vremenu od 7 do 20 časova.\nRIK je na sednici istog dana utvrdio i da su na 110 od 234 biračkih mesta, na kojima će se ponoviti izbori, uočene logičko-računske greške. Neke od njih su da broj listića u kutiji nije jednak zbiru važećih i nevažećih listića i da je broj birača koji su glasali veći od utvrđenog broja birača.\nGlasačko pravo na izborima održanim 21. juna imalo je 6.583.665 građana na 8.386 biračkih mesta.\nPrema rezultatima koji još uvek nisu konačni, na parlamentarnim izborima u Srbiji pobedu je odnela Srpska napredna stranka, a uz nju u parlament ulaze još samo dve liste SPS-JS Ivice Dačića i SPAS Aleksandra Šapića.


Odluka o prestanku stanja prirodne nesreće - zenicainfo.ba\nNaslovnica Aktuelno Odluka o prestanku stanja prirodne nesreće\nNa prijedlog Gradskog štaba civilne zaštite, gradonačelnik Grada Zenice donio je danas Odluku o prestanku stanja prirodne nesreće na prostoru Grada Zenice, proglašene 03. februara.\nPrijedlog za ovu Odluku, Štab civilne zaštite Grada Zenice dao je na današnjem zasijedanju.\n– Izvršili smo konačnu procjenu izvještaja mobilnih timova sa terena i na osnovu izvještaja članova Štaba zaključili smo da je situacija na prostoru Grada Zenice prilično sigurna i stabilizovana, te predložili gradonačelniku da donese Odluku o prestanku stanja prirodne nesreće, što je on i prihvatio, – pojašnjava Midhat Serdarević, pomoćnik gradonačelnika Zenice za civilnu zaštitu.\nGradski Štab civilne zaštite će nastaviti pratiti stanje na terenu, a službe Grada Zenice, kao i javna preduzeća će kroz svoje redovne aktivnosti poduzimati dalje potrebne radnje na otklanjanju posljedica nastalih posljednjim poplavama.\nSada je najveći posao na Komisiji za procjenu šteta da na osnovu pristiglih zahtjeva građana obiđe teren te izvrši i u roku od 30 dana dostavi procjenu šteta na prostoru Grada Zenice nastalih usljed obilnih kiša. (V.J.)\nPrethodni članakMedicinski fakultet u Zenici dobio novu opremu\nNaredni članakBrankica Damjanović: Ne postoje mali i obični ljudi, svi smo genijalni i savršeni


Živana Živanović: Bespovratna sredstva za Rome za kupovinu mašina i opreme - biznis24.rs\nČlanica Opštinkog veća Živana Živanović informisala ih je da kandidati, koji budu ispunjavali uslove, imaju mogućnost da po projektu dobiju 3.000 evra u dinarskoj protivvrednosti.\nU Sremskim Karlovcima održan je sastanak sa pripadnicima romske nacionale manjine o mogućnosti konkurisanja za bespovratna sredstva za nabavku mašina i opreme.\nPodrška se sprovodi u okviru projekta ,,Unapređenje socio ekonomske situacije marginalizovanih grupa u Vojvodini” u saradnji opštine Sremski Karlovci i Ekumenske humanitarne organizacije.\nTakođe će dobijati podršku za registraciju firme i plaćanje knjigovodstvenih usluga u trajanju od šest meseci.\n” Izuzetno je važno da informišemo sve Rome i Romkinje o mogućnostima i benefitima koje konkurs pruža. Takođe, svi zajedno treba da radimo na razbijanju predrasuda. A to ćemo na najbolji način učiniti tako što će se sve više Roma i Romkinja obrazovati, usavršavati i zaposliti” rekla je Živana Živanović.\n“Mogućnosti · 3000 · budu · članica · dinarskoj · dobiju · evra · imaju · informisala · ispunjavali · kandidati · Karlovci · Karlovcima · koji · manjine · mogućnost · nacionale · održan · Opštinkog · pripadnicima · projektu · protivvrednosti SREMSKI · romske · sastanak · Sremskim · U · uslove · veća · Živana · Živanović\nPočeo novosadski zimski festival “Božićna čarolija”\nKako su momci iz Studija Kerber pokrenuli Kickstarter kampanju za ...


"Čini se da vlast nije između sebe dogovorila šta će odgovoriti na naše opozicione zahteve i da im je potrebno još nekoliko nedelja konsultacija tako da očekujem da za mesec dana ovaj međustranački dijalog bude okončan i da bude potpisan sporazum između vlasti i opozicije o poboljšanju izbornih uslova", rekao je Obradović.\nOn je ocenio da je "sada sve na vlastima" i da oni treba da odgovore na opozicione zahteve.\n"Što se tiče nas, mi smo dali maksimalno konstruktivni doprinos da izbori u Srbiji budu demokratski. Za mesec dana videćemo da li je vlast za to spremna ili vlast misli da može da organizuje još jedan nedemokratski izborni ciklus, a onda ćemo imati ozbiljan problem i onda će ovaj dijalog da se nastavi na ulici, na nekim protestima", rekao je Obradović.\nOn je dodao da niko iz opozicije "ne može da dozvoli nove nedemokratske izbore".\n"Ja se nadam da će prevagnuti zdrav razum i da je vlast shvatila koliko je besmislen sadašnji parlament bez opozicije i koliko je opasno da imamo jedno nedemokratsko stanje i da je mnogo bolje za sve da imamo poštene i slobodne izbore i nadam se da će to biti epilog za mesec dana", rekao je Obradović.\n"NAČELNE STVARI NISU SPORNE" Obradović o dijalogu: Nacrt sporazuma do kraja juna, dve stvari još neraščišćene\nSpecijalni izaslanik EU za dijalog Miroslav Lajčak nastavio je danas trodnevnu posetu Prištini sastankom sa predsednikom skupštine u Prištini Glaukom Konjufcom.\nU Specijalnom sudu u Beogradu sutra bi trebalo da se okonča pripremno ročište i da počne glavni pretres (suđenje) u procesu protiv bivše pomoćnice ministra poljoprivrede Darije Janjić Nišavić i još dvoje optuženih za korupciju, najavljeno je iz tog suda.\nPredsednik Srbije Aleksandar Vučić je nakon centralne manifestacije proslave Dana srpskog jedinstva, slobode i nacionalne zastave na Savskom trgu podelio fotografiju impresivnog vatrometa sa kraja svečane ceremonije.


Tekvondo klub Beograd drugi u Srbiji | Glas javnosti\nPočetna > Sport > Tekvondo klub Beograd drugi u Srbiji\nU ekipnom plasmanu prva tri mesta zauzeli su klubovi Galeb, Beograd i Železničar, sva tri iz Beograda. Ovo takmičenje je imalo izborni karakter za nastup na predstojećem Evropskom prvenstvu koje se održava u Italiji krajem maja meseca.\n- Za ekipni plasman u obzir uzimaju ostvareni rezultati takmičara u svim starosnim selekcijama u A klasi, odnosno među nosiocima crnih pojaseva. U tu grupu spadaju i takmičari u pionirskoj i kadetskoj konkurenciji koji za sada ne postoje kao zvanične starosne selekcije u održavanju evropskih i svetskih šampionata, tako da je naš klub iako imamo najbolje rezultate u zvaničnim selekcijama zauzeo drugo mesto- rekao je Ljubiša Rakić predsednik TK Beograd.\n- Na ovom državnom prvenstvu potvrđen nam je primat u juniorskoj muškoj konkurenciji gde je Miloš Petković ponovo zauzeo prvo mesto, a Branislav Kuruca u konkurenciji seniora 2 potvrdio kvalitet iako i sam nije bio zadovoljan svojim izvođenjem. U konkurenciji seniora 1, Mitrović Stojan i Zlatanović Boris su osvojili treća mesta. Irena Radmilović je u juniorkama osvojila drugo mesto, dok je u paru sa Milošem Petkovićem osvojila treće mesto. Muški tim u sastavu Branislav Kuruca, Miloš Petković i Stojan Mitrović osvojili su prvo mesto dok je ženski tim u sastavu Svetlana Filipović, Vanja Zlatanović i Irena Radmilović zauzeo drugo mesto - istakao je Rakić i dodao: "Planiramo nastup naših takmičara na A klasa turniru Evropske tekvondo unije, "Belgija open" i nadamo se dobrom rezultatu, koji bi našim takmičarima otvorio vrata reprezentacije".